VAIN MUMMUT VIRKKAA: 2010\nHaluan toivottaa kaikille lukijoilleni oikein mukavaa joulua - syökää hyvin ja rentoutukaa! Palaan linjoille joulun jälkeen pakettiin menneiden käsitöiden kuvien kera.\nLähettänyt Mummu klo 17.10\nTällä ois uudet unisukat\nOlen itsestäni kovin ylpeä. Hammastikuilla kudotut sukat, eikä yhtään menny hermot!\nPuikot siis 2,5mm, lanka Sandnes Lanett, menekki n.70g (tarkistan kun muistan hankkia vaakaan pariston!). Ohje Strawberry Field -sukkiin löytyy Ullasta 03/07. Menin tämän onnistumiskokemuksen seurauksena sellaiseen mielenhäiriöön, että otin saman tien toisen sukkaparin puikoille, ja vaikeusaste nousi taas toiseen potenssiin... Mitä siitä sitten seuraa, sen saatte lukea tästä blogista ehkä vielä tämän vuoden puolella!\nLähettänyt Mummu klo 20.15\nTunnisteet: kudottua, pitsi, sukat\nHei, tämähän on ihan hauskaa!\nLankalaatikoita penkoessani törmäsin Lanett-keriin. Hetken aikaa pyörittelin vaaleanpunaisia, vaaleanvihreitä ja liloja keriä ja hurja suunnitelma alkoi muotoutua päässäni. Olen jo jonkin aikaa haaveillut kunnollisista unisukista, ja yrittänyt löytää niille kutojaa - koska sukkien kutominen nyt vaan ei ole alaani. En perusta sukkapuikoilla kutomisesta. Varsinkaan ohuilla. INHOAN silmukoiden poimimista. Kyllästyn nopeasti, ja sukkia tarvitaan kuitenkin kaksi samanlaista kappaletta... Lankakaupassa olen etsiskellyt sopivaa unisukkalankaa, mutta toistaiseksi kerät ovat jääneet hyllyyn, koska mieleistä ei ole muka löytynyt. Nyt kuitenkin, siinä söpöjen Lanett-kerien keskellä istuskellessani, aloin leikitellä kerrassaan vaarallisella ajatuksella: jospa sittenkin kutoisin sukat itse. Lanettista. 2,5mm sormikaspuikoilla eli tuttavien kesken hammastikuilla...\nEnnen kuin huomasinkaan, olin jo Novitan Neulomossa huhuilemassa hyvän sukkaohjeen perään. Sain neuvon katsastaa Ullan Strawberry Field -sukkien ohje. Tykästyin ei-ihan-niin-perinteisiin sukkiin, ja siinä sitä sitten oltiin: minulla oli lankaa, puikot ja ohje. En voinut edes puolustautua sillä, että kaikki tämä tuli minulle pyytämättä ja yllätyksenä. Ja nyt tilanne on eskaloitunut jo tähän pisteeseen:\nTäällä minä kudon sukkaa, ja huomaan vielä viihtyväni kutimeni parissa. Simppeliä pitsineuletta tikuttelee telkkaria katsellessa, ja (Brittanyn koivupuiset) hammastikut ovat itse asiassa todella asialliset vekottimet! Ja mikä oudointa, silmukoiden poimiminen ei nostanut verenpainettani ollenkaan, kiitos poimintametodin, jonka työkaveri minulle neuvoi. Olen suorastaan järkyttynyt: tämähän on ihan hauskaa puuhaa!\nLähettänyt Mummu klo 22.22\nOlen saanut palautetta siitä, että blogini ei ole viime aikoina päivittynyt. No ei ole ei, on niin laiskottanut tuon kuvaamisen suhteen... Jotain olen saanut tehtyä käsityörintamalla, mutta pääasiassa puikot ovat viettäneet ansaittua lepotaukoa. Koska jotain täytyy kuitenkin ihmisen näperrellä, olen käyttänyt ylimääräisen energian askarteluun.\nTyöporukalla käytiin helmiaskartelukurssilla, ja minä vietin vihreän teemaillan. Tein rannekorun ja vähän pisemmän kaulakorun. Olen huono käyttämään koruja, siis muita kuin sormuksia, mutta nyt voisi opetella. Näistä tuli kyllä todella mieleiset.\nErään toisen päivän vietin askarrellen toisessa hienossa naisporukassa. Yritin kovasti neulahuovuttaa, mutta koska taisin enemmän keskittyä juoruamiseen, ei siitä tullut mitään muuta kuin huopamytty. Tein sitten loppujen lopuksi kranssin ulko-oveen. En perusta joulunpunaisesta tai -vihreästä tai muutenkaan traditionaalisesta jouluilmeestä, joten tein oman esitykseni jouluestetiikasta.\nHeti kun eräs kokenut malli tulee kylään, kuvaan muutaman valmiin huivin, niin saadaan neuleblogiin taas vähän uusia neuleita. :) Siihen asti: voikaa hyvin ja muistakaa, että joulutorttukausi on alkanut!\nHupsis, kylläpä on aikaa vierähtänyt tuosta edellisestä postauksesta. Olen kyllä kutonut paljon, mutta en ole jaksanut tai voinut blogata valmistuneista töistä. Osa neuleista menee siis lahjaksi, ja bloggaan niistä vasta sitten kun ne on luovutettu eteenpäin... Mutta tässä pari valmistunutta. Pipa oli tilaustyö, tuubi tuli itselleni.\nIhanan vihreä pipa Manos del Uruguayn Wool classicasta (100g=126m, väri 2364). Ensimmäistä kertaa tämä lanka puikoilla, ja tykkäsin kovasti. Lanka on paksuudeltaan vaihtelevaa, joten pinnasta tulee ihanan rouhea. Sävy on sekin hieman epätasainen, siis elävä. Puikot 6mm, silmukoita aikuisen pipoon 75. Virkkasin ekstrana pipaan irroitettavan, hieman heijastavan koristeen. Lankaa kului kaikkineen 78g. Tiedoksi pipan saajalle: saatan hakea itselleni pinkkiä Manosta heti huomenna... :)\nTuubin tein lahjaksi saamastani aarteesta, Artesanon Silk Embracesta. Puikoilla 5,5mm loin muistaakseni noin 90 silmukkaa. Tein toiseen päähän joustinta, muuten kudoin sileää. Kappaleen korkeus on noin 30cm, ympärysmitta noin 70cm. Menekki 56g, eli lankaa jäi kerästä vielä vaikka pipaa varten. Vaikka kutoessa olin varma että tämä kutittaa kaulalla, (huuhteluainevedessä liotuksen jälkeen) käytössä tämä on todettu kutittamattomaksi. Lankahan sisältää 47% Suri alpakkaa, 53% silkkiä. Sävy on nimeltään Hip-hop.\nLähettänyt Mummu klo 14.28\nTunnisteet: kudottua, muut asusteet, päähineet\nKutaisin elämäni ensimmäiset Purot, kun minulta pyydettiin pipoa ja langatkin toimitettiin valmiiksi. Ihan perusmallin tein, tosin tällaisen smurffi-tyylisen.\nPuikot resorissa 5,5mm ja muuten 6mm. Loin muistaakseni 88 silmukkaa, koko aikuisen. Kulutus 65g.\nKauniit vihreäthän tässä on, mutta itse lanka ei ihan vakuuttanut. Kahdestä kerästä löytyi turhan paljon "tikkuja", ja lanka tuntui ainakin kutoessa melko karkealta. Vähän alkoi epäilyttää: minulla on jemmassa tätä samaista vihreää pikkujätkän neuletta varten, mutta noinkohan käytän sitä lapsen vaatteeseen...\nLähettänyt Mummu klo 10.41\nTajusin vasta tässä männä viikolla, että Novitan Luxus Cloud on ihan loistava lanka. Varastoihini oli päätynyt sitä muutama kerä, ja kun törmäsin niihin pitkästä aikaa, keksin saman tien niille käyttötarkoituksen. Olen Ravelryssa ihastellut paksummille langoille sopivaa 198 yds. of Heaven-huivia, tajuamatta että sopiva lanka löytyisi omista varastoista. Ihastuin ohjeeseen, ja lankaan - kävin saman tien ostamassa Prismasta lisää Cloudia huivitarpeiksi.\nLanka on todella ihana kudottava, ja se sopi tälle ohjeelle täydellisesti. Tuloksena huivi, joka on unelmanpehmeä. Tämä sininen versio meni jo lahjaksi, mutta aion tehdä itselleni mustan.\nLangan menekki 150g puikoilla 5,5mm. Huivin mitat 134x65cm. Muokkasin ohjetta hieman: toistin kaaviota 1 niin kauan kuin lankaa näytti riittävän, ja siirryin sitten toiseksi viimeiseltä kerrokselta kaavioon 2. Sitä kudoin vain muutaman kerroksen, ja päättelin sitten. Ohjeessa reunus on paljon suurempi, mutta minä en tähän halunnut sellaista tehdä. Halusin myös kuluttaa langan tehokkaasti, ja kolmesta kerästä jäi jäljelle jokunen metri.\nTykkään, tykkään, tykkään.\nP.S. Yritin ottaa tilan paremmin haltuun ja tein hieman muutoksia blogini ulkonäössä. Kommentoikaahan reippaasti, jos jokin näyttää hassulta tai näkyy huonosti. Ja jos joku tietää, miten tässä Simple-mallissa saa otsikon keskitettyä, kertokaa kiltit. Vanha malli on kyllä tallessa, joten siihenkin voi palata - ja voi olla että kokeilu kaatuu tuohon väärässä kohtaa olevaan otsikkoon! :)\nLähettänyt Mummu klo 19.45\nTunnisteet: bambu, huivit, kudottua, pitsi\nTämä bolero oli tilaustyö. Ohje Novita syksy 2010, puikot 8mm ja 7mm, jostain syystä koossa S/M menekki vain hieman vajaa 400g. Yksi kokonainen kerä jäi siis yli ilmoitetusta 500 grammasta. No, siitä tulee sitten pipo tai jotain.\nTuo *kolme nurin yhteen, kudo seuraava silmukka 3 kertaa* mallineule aiheutti jonkinlaisen rasitusvamman käteen, mutta se on nyt onneksi parantunut. Ihan vähään aikaan en koske noin paksuihin puikkoihin - vaikka tykästyin kyllä todella valmiiseen neuleeseen. Keneltäköhän minä voisin tilata tällaisen? :)\nLähettänyt Mummu klo 11.08\nTunnisteet: kudottua, yläosat\nArvoitus nimeltä Multnomah\nJotkut neuleohjeet ovat sellaisia, että niiden ympärillä tulee tanssittua jonkin aikaa: sitä lueskelee ohjetta, tutkii mitä muut ovat sillä saaneet aikaiseksi, harkitsee lankavaihtoehtoja, hylkää koko idean, palaa siihen taas... Multnomah-huivi on juuri sellainen ohje, jota olen jo jonkin aikaa tiiraillut sillä silmällä, mutta joka ei todellakaan ollut mikään rakkautta ensi silmäyksellä -juttu. Enkä oikeastaan edes ymmärrä miksi jumituin kyseiseen ohjeeseen. Alkuun en ollut varma pidänkö edes huivin ulkonäöstä. Jokin siinä häiritsi, mutta jokin kiehtoi. Ehkä se oli se yksinkertaisuus, joka samalla viehätti, mutta samalla aiheutti vaikeuksia pitsineuleorientoituneelle. Olin ehtinyt kuvitella tekeväni huivin jo vaikka mistä langasta, mutta sitten yhtenä iltana nousin nojatuolistani, kaivoin rottinkikorista Mokkasukka-villalankaa ja aloin kutoa. Ja nyt se on sitten tehty, meikäläisen Multnomah.\n95 grammaa Mokkasukkaa, sävy oli muistaakseni Pispala. Puikot 3,5mm, koko noin 124x56cm, eli kaulaan kiedottavaksi huiviksi sopiva. Aloitin huivin pariinkin kertaan, ja hain lisäystahtia, jolla olisin tuottanut kolmion mallisen huivin. Ohjeen mukaan tehtynä olisin saanut aikaiseksi suunnilleen lokin siivet. Näin ohuella langalla päätin sitten lopulta tehdä kfb(=kudo s edestä ja takaa)-lisäykset vain joka toisella kerroksella koko huivin ajan. Reunuksen aloitin normaalisti kun puikoilla oli 229 silmukkaa. Muutin hieman reunustakin: annoin sileiden raitojen jatkua kerroksen alusta loppuun (keskisilmukoita lukuunottamatta), kun ohjeessa puoliskojen alussa ja lopussa tehdään aina oikeaa.\nEnkä muuten edelleenkään tiedä mitä tästä huivista ajattelen. Ehkä se selviää minulle jonain päivänä...\nLähettänyt Mummu klo 17.35\nJostain kumman syystä päätin eräänä iltana kaivaa varastoistani valkoista Tennesseetä ja ryhtyä kutomaan ponchoa, jonka ohje löytyy Novitasta kevät 2009. Syyn puuskaan olen jo autuaasti unohtanut, mutta sen muistan että tämä on muuten-vaan-lahja ystävälle. Kyseessä ei ole luonnonvalkoinen, vaan Todella Valkoinen Lanka - aurinkoisena päivänä näin hohtavan värin kuvaaminen oli melko haastavaa.\nPonchosta puuttuvat vielä koristenapit, jotka tuohon liitoskohtaan on tarkotus kiinnittää. En kuitenkaan ole löytänyt sopivia nappeja, joten saatan jättää ne ponchon saajan vastuulle. Napeilla ei tosiaan ole muuta kuin koristefunktio.\nNyt on miltei kaikki valkoiset Tennesseet tuhottu. Työn alla on jo seuraava haaste, syksyn Novitan bolero nro 47. Olen vääntänyt kolmea silmukkaan nurin yhteen niin, että rannetta jomottaa. Tämä ei siis ainakaan minulle ole mikään supernopea välityö. Onneksi Tempo on paksu lanka. :)\nElokuu alkaa käydä vähiin, nauttikaamme näistä kauniista päivistä!\nLähettänyt Mummu klo 12.25\nTunnisteet: kudottua, muut asusteet, pitsi, puuvilla\nKesälomareissumme suuntautui Pohjois-Suomeen. Puoli vuorokautta kulutettiin autossa istumalla ennen kuin saavuimme tunturin juurelle. Minä sain viettää koko matkan takapenkillä, joten matkatyö eteni ihan kivasti. Maisemiinkin ehti keskittyä.\nJa upeita maisemia tuli viikon aikana sitten nähtyäkin. Ihanan rauhallinen loma sujui ulkoilun merkeissä, ilman mitään suorituspaineita ja tarkkoja suunnitelmia. Enkä muista koska olisin nukkunut niin hyvin!\nIso kiitos matkaseuralle reippaasta mutta rennosta viikosta. Tuli todistettua, että meillä päin naiset on niin kovia, että ne valloittaa tunturit vaikka takaperin kävellen! ;)\nP.S. Teen juuri elämäni ensimmäistä Magic loop -projektia. Eihän se olekaan niin vaikeaa kun miltä se näyttää!\nLähettänyt Mummu klo 19.13\nLaukku täynnä lankaa\nPakkailen tässä laukkujani viikon kestävää lomamatkaa varten. Olemme lähdössä naisporukassa pohjoiseen reippailemaan ja nauttimaan luonnosta, ja laukkuun onkin sujahtanut lähinnä urheiluvaatteita. Kyllä kuulkaa esimerkiksi kengät vievät kamalan paljon tilaa. Vaikka mielestäni olen pakannut hyvin systemaattisesti ja järkevästi, huomaan kuitenkin että sängyllä on jo kaksi urheilukassia, jotka natisevat liitoksistaan. Eikä tässä ole edes ulkoiluvaatteita, kosmetiikkaa, lukemista, matkaeväitä... Miten tätä tavaraa voi olla näin paljon?!\nNo, onhan siellä seassa hieman lankaakin. Arvasitte oikein. Kyllä viikoksi tarvitsee varata heti kaksi käsityötä, ettei iske tylsyys pitkillä automatkoilla tai oikein sateisina päivinä. Ja sitten niitä varten puikkoja. Ja lehdet, joissa ohjeet ovat. Mutta eihän siitä tule kuin noin kilon verran tavaraa!\nKai minä puran laukut kertaalleen ja pakkaan kaiken uudestaan. Ehkä minä en välttämättä tarvi kaikkia noita lankakeriä mukaan, en kuitenkaan jaksa ruveta poimimaan silmukoita boleron resoria varten...\nIhanaa elokuuta kaikille lukijoille! Palaan linjoille reilun viikon päästä. Olkaahan kiltisti sillä aikaa ;)\nLähettänyt Mummu klo 0.13\nTadaa! Tässä se viimein on, Spring Leaves TeeTeen Elegantista - suuritöisin huivini ikinä. Ja ihan itselleni tein!\nOlen tehnyt tätä useamman kuukauden ajan, ja välillä olen ollut hirmu innostunut, välillä taas todella tylsistynyt (lyhyissä mallikerroissa on etunsa, mutta ainakin suuremmissa töissä ne tuppaavat minusta käymään tylsiksi). Mutta heti kun sain huivin pingotettua, ihastuin ikihyviksi. Siitähän tuli aivan ihana!!\nOhje huiviin löytyy Ravelrystä, täältä, ilmaiseksi. Käytin 85g Elegantia, puikot olivat 3,75mm KnitPicksin pyöröt. Leveimmässä kohdassa on 7 lehtikuviota eli loin alkuun 94 silmukkaa. Kokoa huiville tuli 68x166cm, mikä juuri sopiva meikäläisen siipienväliksi.\nHuivihan aloitetaan keskisaumastaan, eli ensin tehdään toinen puolisko reunuksineen valmiiksi, puretaan väliaikainen aloitus, poimitaan silmukat ja lähdetään kohti toista reunusta. (Tässä Ullan ohje tälle virkkaamalla tehtävälle aloitukselle.) Keskisaumaan muodostuu siis tuollainen timanttikuvio, jonka tuosta ylhäältä erottaakin. Olen kerran aikaisemmin tehnyt huivin tällä tekniikalla, joten nyt alkuunlähtö sujui sukkelaan. Tätä kikkaa lukuunottamatta huivi on hyvin simppeli, ja sopii aloittelijallekin.\nKyllä nyt on hyvä fiilis, kun tämä pitkä projekti on valmis. Ihan heti en taida huivia ottaa puikoille - ellen sitten sillä silmällä katselemieni vauvan neuletakin ja naisten boleron (molemmat uusimmasta Novitasta) välityöksi... ;)\nLähettänyt Mummu klo 21.21\nTunnisteet: huivit, kudottua, pitsi, silkkivilla\nTerveisiä ukkosmyrskyn keskeltä. Hirmuiseen helteeseen on tullut pieni katko, kun pimeys ja sade ovat laskeneet lämpötilan +22 tienoille. Ihanaa!!!\nEi ole paljon huvittanut pidellä lankoja käsissään näin kuumalla, mutta yhden nopean välityön sain aikaiseksi. Nämä oikeat sävyt kesäpipaan löytyivät keväällä Wollboxista. Lanka on Pro Lanan Basic Cotton, jota meni 70g. Ja ainakin tamperelaiset tietävät miksi sävyt ovat juuri oikeat. Tai sitten tasan väärät. :)\nTämä tilaustyö on rastapipan tyylinen. Suunnittelin tuonne päälle ISOA mustaa tupsua, mutta katsotaan mitä pipan saaja sanoo asiasta. Puuvillahan helposti purkautuu ja nukkaa, eikä ole siksi hyvä tupsuaines, ajattelinkin käyttää mustaa Nallea.\nHyvää ja vähemmän helteistä viikkoa kaikille!\nLähettänyt Mummu klo 14.23\nTunnisteet: kudottua, puuvilla, päähineet\nTaistelu paikasta sopivasti varjossa\nTerveisiä maalta. Tulin tänne juhannuksen jälkeen muutaman päivän lomalle, ja mukavasti ovat säätkin suosineet. Olen yrittänyt vähän kutoakin pihalla, mutta kutimen sijaan unohdun aina tuijottelemaan lintuja, puita, pensaita, kukkia ja ötököitä, joten eipä tuo Bitterroot ole juuri edennyt... Mutta ei se mitään, kutoja ainakin on saanut nauttia miltei täydellisestä kesärauhasta.\nLempipaikkani keinussa on monen muunkin suosiossa, ja vuoron perään siinä onkin käynyt aina joku kesäpuuhista voipunut torkahtamassa. Koira on löytänyt täydellisen kesämajan suurten pensaiden juurelta, eikä mustaa karvakuonoa hoksaisi aluskasvillisuuden seasta, ellei sieltä välillä kuuluisi tyytyväinen tuhina (tai merkitsevä maiskuttelu, kun tuoksut grillistä kulkeutuvat sinne saakka). Olen tehnyt kyllä paljon suunnitelmia siitä, mitä hommia pitäisi tehdä sitten kun tulen seuraavan kerran käymään, mutta pääosin olen vaan laiskotellut. Olen kyllä aika hyvä laiskottelemaan. :)\nHuomenna palaan kaupunkiin ja yritän sitten vääntää aivoni sellaiselle vaihteelle, että saan mietittyä tuon Bitterrootin jatkon. Teen huivia Tee Teen Elegantista, ja näyttää siltä ettei kumpikaan annetuista kokovaihtoehdoista ole sopiva. Täytyy siis tehdä joku välimallin sovellus - sitten kun seuraavan kerran jaksan ajatella niin monimutkaisia...\nLähettänyt Mummu klo 20.30\nToivotan kaikille oikein hauskaa juhannusta! Älkää viekö kutimianne liian lähelle kokkoja! :)\nLähettänyt Mummu klo 18.40\nOlen vasta viime päivinä alkanut laittaa parveketta kesäkuntoon. Kylmistä säistä huolimatta köynnökset ovat lähteneet hyvin kasvuun, mutta en ole vielä istuttanut niitä lopulliselle paikalleen. Voi olla että ensi yöksi täytyy ottaa ne vielä sisälle lämmittelemään.\nYritin täksi kesäksi ostaa parvekkeelle jotain vähän erilaista. Olen pitkään mennyt perinteisellä pelakuu-petunia-linjalla. Harkitsin neilikoita, daalioita, erikoisempia heinäkasveja, leijonankitaa ja vaikka mitä, mutta arvatkaas mitä ostin?\n:) Olen niin kaavoihini kangistunut! Sain sarkastisia kehuja siitä, että nyt kukat ovat sentään vaihtaneet ruukkuja keskenään... Petunioiden ja pelakuiden lisäksi ostin isojen ruukkujen reunoille muratteja, ne ovat kivoja ja helppoja kasveja. Ja tätä ihanaa hortensiaa en voinut vastustaa:\nNyt yritän sitten lopettaa kukkien ostamisen. Ainakin hetkeksi. Yleensä nimittäin siinä käy niin, että kasvit lisääntyvät kesän mittaan, ja elokuussa parvekkeelleni tuskin mahtuu kukkien hoitajakaan...\nLähettänyt Mummu klo 21.02\nNyt on runoiluun osallistuneiden kesken arvonta suoritettu. Onnetar suosi tällä kertaa kommentin numero 6 jättänyttä, eli Artesanityä. Onneksi olkoon! Lähetäthän osoitetietosi. Todella kivoja kesärunoja olitte rustanneet kaikki, kiitos kovasti. :)\nHelteinen sää taitaa olla tällä haavaa siirtymässä Suomesta jonnekin muualle. Toisaalta helpotus, mutta tänään multaan laittamieni siementen menestyksekkään itämisen kannalta lämmin ilma olisi tarpeen. En vaan ole saanut aikaiseksi istuttaa köynnösten siemeniä aiemmin. Toisaalta nopeastihan ne sitten kasvavat, kun pääsevät alkuun. Eikä tuonne parvekkeelle hirveän montaa köynnöstä tarvikaan - sen totesin viime kesänä kun innostuin vähän liikaa ja kukkani alkoivat köynnöstää jo naapureidenkin parvekkeille... Kertoilkaapa ehtiessänne omista istutuksistanne. Luotatteko perinteisiin suosikkikasveihinne ja oletteko tekemässä uusia kokeiluja?\nHyvät viikonloput ja toukokuun loput!\nLähettänyt Mummu klo 23.48\nKesän kunniaksi arvonta\nAjattelin pistää kesän kunniaksi pienen arvonnan pystyyn, ne kun ovat aina niin kivoja. Voit osallistua jättämällä kommenttisi tähän postaukseen viimeistään 21.5. Olen ennenkin pyytänyt teitä runoilemaan, ja taidan tehdä niin nytkin. Laadipa siis kesäaiheinen runo! Tyylilaji ja pituus vapaa. Runoja ei arvostella mitenkään, vaan arvon palkinnon. Tilasin Wollboxilta pientä neuleaiheista tarviketta ihan arvontaa silmällä pitäen (alla olevasta postauksesta voitte vaikka kurkkia mitä...), eli voittaja saa ainakin osittain neuleaiheisen palkinnon.\nEli eikun runoilemaan!\nLähettänyt Mummu klo 17.50\nTaas yksi lankakauppa testattu!\nLähdettiin kolmen naisen voimin etsimään inspiraatiota saksalaisesta verkkokaupasta. Wollboxin paketti saapui tänään, ja mitä ihanuuksia sieltä löytyikään! Itse tilasin hyvin maltillisesti lankaa, mielestäni. Tässä saaliini:\nVähän huivilankoja (tuo herkullisen vihreä, fuksia ja tummansiniset nyttyrät), puuvillaa pipotarpeiksi ja vähän tarvikkeitakin. Aloitan varmaan noista puuvilloista, kunhan löydän jostain aikaa kutomiselle. On pitänyt vähän kiirettä viime aikoina! Mutta onneksi kohta helpottaa vähän.\nTänään onkin ollut todella kesäinen päivä jainnostuin sen kunniaksi ostamaan ensimmäiset pelakuut. (Ensimmäiset siksi, että tarvitsen niitä varmasti vielä muutaman lisää...) Huomenna voisikin istuttaa kukat ja pistää parveketta ojennukseen. Taidan myös kaivaa köynnösten siemenet esiin. Elämänlankoja laitan taas tulemaan, ja ehkä yritän taas matalaa tuoksuhernettäkin. Minulla vaan ei ole tuoksuhernepeukaloa, en ole oikein koskaan saanut niitä kasvamaan.\nVihreää helatorstaita kaikille!\nLähettänyt Mummu klo 18.24\nLähtölaskenta vappuun alkanut!\nOlin tänään lomapäivän kunniaksi Kullan ja Pojan luona käymässä. Olipa todella ihana päivä! Pikkujätkä papatti omia hassuja juttujaan (joita me aikuiset emme vielä ihan ymmärrä), yhdessä haettiin isosisko päiväkodista ja kotimatkalla poikettiin ostamassa jätskit. Ja totta kai suunnittelimme VAPPUA, jota kaikki odotamme jo kovasti. Kulta haluaa kuulemma kissapallon tänä vuonna torilta. Ja metrilakuakin. Minulle riittää kun pääsen ostamaan meille tytöille taas uudet viipperät - se kun on sellainen Mummun ja Kullan yhteinen juttu. :)\nTultuani kotiin mansikkajätskillä ja halauksilla kyllästettynä laitoin siman tekeytymään. Olen ehkä vähän aikaisessa, mutta sovitaan että tämä on sellainen testierä... Sillä vaikka en ennen näiden lasten syntymää vappua vuosiin juhlinutkaan, simaan olen aina uskonut.\nLähestyvän vapun kunniaksi olen myös käsitöihin valinnut keväiset värit: turkoosia ja omenanvihreää. Työn alla on bolero siskolle ja huivi itselleni. Mitenkään supervauhdilla ne eivät ole valmistumassa, joten katsotaan nyt saatteko vappuna kuvia käsitöistä vai uudesta viipperästäni. ;)\nMutta eletäänpä nyt vielä tämä tuleva viikonloppu ja viikko ja aletaan vasta sitten vappuilla oikein kunnolla. Hyviä vointeja kaikille!\nJa tässä mytty nro 3 huiviksi muuttuneena. Harunin ohje löytyy Ravelrysta. Nelosen puikoilla kulutin vain 55g Handpaintedyarnin pitsilankaa, ja sain aikaan 125x65cm huivin.\nTämä on syntymäpäivälahja ystävälle. Koko on vähän pienempi: tarkoitus on että huivi ei roiku tiellä. Haruni on sen mallinen että se pysyy hartioilla mukavasti.\nNyt sitten saankin ottaa seuraavan huivin puikoille! Ajattelin tehdä itselleni suorakaiteen mallisen huivin, TeeTeen Elegantista. Värikin on sopivan keväinen räntäsateella kudottavaksi. :)\nLähettänyt Mummu klo 17.36\nJa lisää valmiita huiveja, olkaa hyvät. Raaskin tosiaan vihdoin ottaa käyttöön tähän asti koristeena toimineen Zauberballin. Halusin simppelin keväthuivin, ja lankaa sai kulua maksimissaan yksi kerä. Näillä hakuehdoilla käännyin siis Ravelryn hakukoneen puoleen, ja inspiroivien ehdotusten joukosta poimin Knittystä löytyvän Lace ribbon scarfin. Tällainen huivi siitä syntyi: Kokoa tuli noin 25x170cm, kulutus 80g, puikot 3,5. Nämä ovat kertakaikkisen herkulliset värit – juuri sopivat kevyeen keväthuiviin. Tykkään tykkään tykkään!\nLähettänyt Mummu klo 17.46


Ammenna inspiraatiota taidehistoriasta\nJohdatus visuaaliseen analyysiin 3 op\nEkskursio Suomen taiteeseen 2 op\nEsihistorian, antiikin ja keskiajan taide 4 op\nUuden ajan taide 4 op\nModerni ja nykytaide 5 op\nModerni muotoilu ja arkkitehtuuri 4 op\nJohdatus pohjoiseen ja saamen taiteeseen 3 op\nJos haluat lisätietoa aiheesta Taidehistorian perusopinnot 2020 25 OP, LY, klikkaa alta ja täytä yhteydenottolomake. Kysymyksesi lähetetään suoraan kouluttajalle.\nHaluatko tietää lisää koulutuksesta Taidehistorian perusopinnot 2020 25 OP, LY? Täytä yhteystietosi, niin koulutuksen järjestäjä ottaa sinuun yhteyttä.\nSaadaksesi lisätietoa aiheesta Taidehistorian perusopinnot 2020 25 OP, LY täytä seuraavat tiedot:


Sankariyrittäjät – tarinoita maaseudun yritystukien hyödyntäjistä - Satasilta\n27.11.2018 KunnonTila toi kerta heitolla lisää palveluita Hinnerjoelle\n”Mielettömän toimivat työkaverit” viihdyttävät kohta kesäleiriläisiä\nAhlaisten maalaisidyllissä toimiva Ratsastuskoulu Kyläkorpi tekee ensi kesänä uuden aluevaltauksen alkaessaan järjestää ratsastusleirejä. Loppuvuodesta 2017 yrittäjäpariskunta Anna ja Juha Kyläkorpi hankkivat tilan viereisen kiinteistön, josta nyt kunnostavat majoitustilat leirikäyttöön.\nPuunjalostajat hakevat kilpailukykyä digiympäristöstä\nKolme pohjoissatakuntalaista puualan yritystä lähti yhdessä kehittämään toimintaansa yritysryhmähankkeella. Osaamista hankitaan tulevaisuutta varten nyt, sillä 5 vuoden päästä on myöhäistä.\nKoulutusten digiloikkaa edistämässä\nSuomen Videokoulutus kokosi koulutusalustan, joka mahdollistaa yrityksille verkkokurssien, webinaarien ja videotallenteiden tarjoamisen yhdestä paikasta. Perustamistuki helpotti uudenlaisen yritystoiminnan aloittamista ja antoi eväät kasvuun.\nVanha varastorakennus asesepänverstaaksi\nMonipuolisuus ja laajemmat työmahdollisuudet ajoivat kultaseppä Jukka Läätin aseseppäkouluun. Satakunnan Aseella on nyt upeat toimitilat Rauman Lapissa.\nHanna Oivanen perusti Kajakkikioskin Huittisiin Loimijoen ja Kokemäenjoen risteyskohtaan. Kioski monipuolistaa omaa yritystoimintaa ja samalla koko kaupungin matkailutarjontaa.\n"Olen oppinut, että on oikeasti mietittävä, mitä tehdään"\nKankaanpääläinen puuelementtejä ja kattoristikoita valmistava Hietakulma on elänyt kaksi lamaa, ja on nyt vahvempi kuin koskaan. Toisen polven yrittäjä luottaa kumppanuusajatteluun ja yhteistyöhön.\nSeikkailupuistosta siedätyshoitoa korkeanpaikankammoisille\nEkologinen huvipuisto Seikkailupuisto Huikee avattiin vuonna 2017 Porin Yyteriin. Kahden veljeksen idea rikastuttaa koko Yyterin aluetta. Yritys hyödynsi perustamistukea asiantuntijapalveluissa.


Äidin rakkaus -medaljonki – kullattu | Nimikoruni\nOli: 96 €\nPyöreä medaljonki (59€) Pyöreä medaljonki kristalleilla (64€) Sydän medaljonki kristalleilla (69€)\nRivin 1 - kaiverrus (Jopa 11 kirjainta):\nRivin 2 - kaiverrus (Jopa 10 kirjainta):\nRivin 3 - kaiverrus (Jopa 7 kirjainta):\n58cm + 5cm\nTäydellinen tapa pitää lapset lähellä äitiä on Äidin rakkaus -medaljonki – kullattu. Kaiverruta haluamasi nimet tai sanat sisäsydämeen ja valitse kolme syntymäkiveä, jotka lisätään tämän medaljongin sisälle. Se on täydellinen lahja äidille minä tahansa erityisenä päivänä. Tämä ruostumattomasta teräksestä valmistettu kaulakoru on kullattu ja roikkuu kullatusta ruostumattomasta teräksestä valmistetusta ankkuriketjusta. Tämä kaulakoru on saatavilla myös hopeisena. Lisää kaulakoruja löydät medaljonki -kokoelmastamme.\nMateriaali: 18k kullattu ruostumaton teräs\nTyyli: Medaljonki kokoelma\nKetjun pituus: 58cm + 5cm


Noora | Dharamshala\n”This what you called life is just a handshake with God”\nOlen Noora ”Dharmada” Pohjanheimo. Dharmada-nimi on Äiti Ammalta saatu henkinen nimi, joka on minulle eräänlainen ohjenuora elämässä, haluan opetella elämään nimeni mukaisesti. Dharmada merkitsee olemassaolon lakia, totuutta, oikeamielisyyttä, elämäntehtävää; ”hän joka tasapainottaa Universumia.”\nHenkisenä opettajana/ mentorina toiveeni ei niinkään ole opettaa mitään uutta, vaan pikemminkin auttaa ihmisiä löytämään itsestään sen mitä hän tarvitsee kokeakseen todellisen olemuksensa. Toki opetan, jaan viisautta ja non dualismiin pohjautuvia oppeja, mutta ensisijaisesti totuus on aina lähempänä kuin uskommekaan. Tavallisen ja henkisen opettajan ero on se että valmentajat/opettajat välittävät eteenpäin jotain uutta, oppeja, kenties ulkoa tulevaa, henkinen opettaja osoittaa sisäänpäin, näyttää varjojamme ja valojamme sekä ohjaa jo olemassaolevan äärelle. On eri asia oivaltaa ja tuntea oma syvin olemuksensa, kuin tietää että on valo ja rakkaus, henkinen opettaja toimii siltana oivallukselle.\nHaluan myös ravistella ihmisiä pois laumoista, ja rikon usein kategorioita ja uskomuksia henkisyydestä. Muistuttelen ihmisiä egohenkisyyden ja todellisen henkisyyden eroista, toisinaan nämä ravistelut aiheuttavat reaktioita ja toiveenani olisi että ihmiset huomaisivat reaktionsa ja oppisivat siten itsestään yhä enemmän.\nOma missioni on saada auttaa muita, ohjata jokaista oman sydämensä äärelle, omaan totuuteensa, sekä potentiaaliinsa. Haluan auttaa ihmisiä hyväksymään, antautumaan, voimaantumaan, sekä herätellä ihmisiä kerta toisensa jälkeen pohtimaan toimiiko sydämestä käsin vai ei, elääkö pelon vai Rakkauden kautta.\n”Noora on henkinen opettaja, mentori sekä rekisteröity joogaopettaja ja Dharamshala joogastudion perustaja. Hän ohjaa joogan avulla ihmisiä pois suorittamisen maailmasta. Nooran opit korostavat kehoyhteyttä sekä armollisuutta ja rakkautta itseä, sekä muita kohtaan. Hänen tapansa ohjata on rakkaudellinen, maanläheinen, sisältäen syvyyttä sekä huumoria.\nNoora on opiskellut joogafilosofiaa vuodesta 2008 ja sisäistänyt henkisiä oppejaan Intiassa. Hän on vieraillut useita kertoja Äiti Amman ashramissa, jossa on ammentanut suurella kauhalla Rakkautta ja tietoisuutta niin fyysisiin kuin henkisiin opetuksiin. ”\n”Jooga on mulle henkinenharjoitus, tapa yhdistyä todelliseen itseen, korkeampan voimaan. Jooga muistuttaa elämän taiasta joka on läsnä jokahetki, mitä on elää sydämestä käsin intuitiota kuunnellen, miten rakastaa itseään ja hyväksyä elämää haasteista huolimatta.”


Nettivaraosa - Solifer 450 Artic 1983 - Primus 2490 - Matkailuvaunujen varaosat ja tarvikkeet - Nettivaraosa\nVuosimalli 1983 Päivitetty 20.07.2019\nSolifer 450 Artic Primus 2490\nMyydään primus 2490 pannu. Pitäisi olla toimiva ainakin edellisen omistajan mukaan, itsellä ei ole mitkään kaasulaitteet olleet kertaakaan päällä vaunussa, kun meni purkuun suoraan.\n- Kaapistot, sohvat, sänkyt/pöydät.\nEli tuo pannu löytyy ja jotain pattereita vielä, muuta ei juurikaan ole. Piilota »\nToimitusehdot: Toimitus onnistuu välille: Savonlinna-Joutseno. Sovittaessa myös Joensuuhun.\nNettivaraosa ID 2628994


08/07/18 - Viisi vuotta tekemistä takana\nTilastokeskuksen mukaan joka toinen suomalaisyritys lopettaa viiden vuoden sisällä perustamisesta. Osa niistä menee konkurssiin. Kuulostaa rajulta, mutta kuuluu pelin luonteeseen.\nTamado täytti viisi vuotta 2.7.2018 eli olemme ohittaneet jonkinlaisen virstanpylvään tai kuolemanlaakson. Hengissä pysyminen ei kuitenkaan ole kovin kunnianhimoinen syy harjoittaa yritystoimintaa vaan mielestämme asioiden pitää mennä jatkuvasti eteenpäin. Tässä tekstissä muutamia ajatuksia yrityksen eri vaiheista sekä yleisellä tasolla että Tamadoon peilaten.\nTakana on siis viisi vuotta yritystoimintaa. Hienointa tässä on nähdä vuosien takaisten ajatusten, hahmotelmien ja ideoiden realisoituvan oikeassa maailmassa. Joskus tämä järjestys saattaa unohtua. Ensin tulee se helpoin vaihe – ideointi. Sen jälkeen tulee se tärkeämpi – toteutus. Olet ehkä itsekin pohtinut useampaakin ideaa pitkään.\n”Tuokin tuttu aloitti firman eikä edes niin ihmeellisellä idealla, minulla olisi parempi…”\n”Pitäisikö joskus jatkaa sitä ala-asteella aloitettua kitaran soittoa?”\n”Hei katsos, kesäyliopiston kurssi maalauksesta, mutta ei minulla taida olla aikaa…”\n”Ehkä teen tätä sitten kun olen eläkkeellä…”\nNämä ovat kaikki ideoita. Idea ei ole toimiva yritys. Se ei ole se ulkomuistista soitettu kitarasoolo. Se ei ole harjaantunut maalauskäsi. Eikä se ole sitä, mitä sitten joskus saat tai teet eläkkeellä. Ideoiden ja toteutuksen keskinäisestä tärkeydestä on käyty paljon keskustelua: toiset ovat sitä mieltä, että idea on tärkeämpi kuin toteutus ja toiset taas ajavat päinvastaista näkökulmaa. Itse kallistun enemmän toteutuksen puolelle, vaikka täytyyhän idean olla myös järkevä. Miksi näin?\nTamadonkin tarina alkaa ideasta, jonka synnystä olemme kirjoittaneet jo aikaisemmin. Meidän ideamme on superyksinkertainen, jonka kuka tahansa voi kopioida. Vastaavasti me emme missään nimessä väitä, että olisimme keksineet tämän idean itse. Päinvastoin olemme surutta kopioineet parhaita vinkkejä muilta ja muovanneet niistä omannäköisemme tavan toimia.\nOsta asuntoja, vuokraa ne hyville vuokralaisille, kerrytä pääomaa ja toista prosessia kurinalaisesti. Asuntojen tilalle voit laittaa myös pörssiosakkeet, yrityslainat tai muut sijoitusinstrumentit. Meillä ei sinänsä ole mitään salaista asetta, cocacolamaisesti varjeltua reseptiä tai ylivertaista teknologista innovaatiota. Uskonkin, että Tamadon menestys perustuu ylivertaisen idean sijaan tämän blogin kohtiin 2, 3 ja 4.\nSuurin osa ideoista ei ikinä näe päivänvaloa. Osa näistä ideoista on huonoja ja osa hyviä tai suorastaan loistavia. Kukaan ei vain testaa niiden periaatteellista toimivuutta, kasvumahdollisuuksia tai jopa maailmanvalloituspotentiaalia. Uskoimme itse Tamadon ideaan siinä määrin, että päätimme testata sitä omilla rahoillamme, kun ostimme ensimmäisen sijoitusasuntomme Kotkasta vuoden 2014 keväällä. Näin jälkikäteen katsottuna ja analysoituna osto ei ollut täydellinen. Mutta tuolloin 2014 teimme jotain mitä suurin osa ei ikinä tee: teimme ideallemme jotain.\nOlen tämän vuoden aikana miettinyt akateemiseen koulutukseen ja ajatusmaailmaan kuuluvan suunnittelun, kaikkien näkökulmien pohdiskelun ja suorastaan täydellisyyden tavoittelun vaikutuksia yritystoimintaan. Toisessa ääripäässä akselia on ”tehdään nyt jotain ja katotaan miten käy” tai ”rapatessa roiskuu!” -periaatteet. Minä ajattelen, että tehty on parempi kuin täydellinen. Alun suunnittelua kyllä ehdottomasti vaaditaan, mitä tahansa kun ei kannata testata. Mutta täydellinen suunnitelma ilman toteutusta ei ole mitään muuta kuin suunnitelma. Alustavasti järkevä suunnitelma, tekeminen ja ennen kaikkea oppiminen toimivat paljon paremmin.\n3. Kurinalainen tekeminen\nOlemme viisi vuotta kurinalaisesti toteuttaneet tuota yksinkertaista prosessia asuntojen ostamisesta ja vuokraamisesta. Onko kaikki aina mennyt niin kuin elokuvissa? Ei. Jatkettiinko matkaa silti? Kyllä. Onko aina ollut motivaatiovideoissa kuvattu beast mode päällä? Ei (vaikka välillä kyllä myös on!). Mutta on kuitenkin tehty sitä mitä on pitänyt tehdä. Miksi? Koska on tiedetty mitä halutaan ja sovittu yhdessä, että sen eteen tehdään töitä. Emme ole odottaneet kotona, että joku kertoo, mitä pitää tehdä.\nKuinka monta YouTube-videoita ainoastaan katsomalla laihtunutta ihmistä tiedät?\n“You can read clever motivational slogans all day and still have no idea how to get where you want to be. Wanting something won’t get you anywhere. Trying to be someone you’re not won’t get you anywhere. Waiting for someone or something to light your fire won’t get you anywhere.”-Tim Grover\nMielestäni kurinalaista perusasioiden tekemistä aliarvioidaan. Uskon, että suurin osa tuloksista tulee juurikin niiden perusasioiden tekemisellä. Minä elän ajatusmaailmassa, jossa sinne kuntosalille meneminen on tärkeämpää kuin jokaisen aminohapon ja vitamiinin millintarkka optimointi blogitekstejä selaten. Tässä kuitenkin on se ongelma: perusasioiden kurinalainen tekeminen voi olla tylsää. Hifistely on mielenkiintoista. Sitten kun perusasiat ovat kunnossa ja niitä tehdään, voi alkaa hifistellä.\n4. Working on the business vs. working in the business\nEdellisen kappaleen viimeiseen lauseeseen viitaten uusien asioiden tavoitteiden asettamista voisi lähestyä LinkedInistä bongaamallani (anteeksi tarkan viittauksen puute, en muista kenen tämä oli!) yksinkertaisella mallilla:\nEnsimmäinen tavoite on, että tehdään\nToinen tavoite on, että tekemisen taso säilytetään\nKolmas tavoite on, että tekemistä parannetaan\nHifistelyllä viittaan juurikin siihen, että aloitetaan kohdasta kolme ennen kuin on tehty mitään. Tietenkään mikään firma ei ole pelkästään yhdessä kohdassa yhdellä ajan hetkellä, vaan nämä menevät limittäin. Järjestys on kuitenkin fiksu. Tällä hetkellä Tamado on mielestäni toisen ja kolmannen tavoitteen välissä. Siirtyminen vaiheeseen 3 on jo henkisesti aloitettu ja tämä on yrityksen kasvuvaiheena erittäin mielenkiintoinen. Väliotsikko working on the business vs. working in the business viittaa tähän. Kun yritystä haluaa kasvattaa sellaisen vaiheen ohi, missä oma henkilökohtainen tai pienen tiimin kollektiivinen aika tai rahallinen pääoma eivät enää riitä, täytyy ajatella uudella tavalla. Otetaan esimerkki.\nJos yksi lääkäri pystyy 12 tunnin työpäivän aikana hoitamaa keskimäärin 20 minuutin vastaanottoajan puitteissa 36 asiakasta, tulee hänelle tässä raja vastaan. Oma hyvinvointi ei myöskään kestä tätä loputtomiin sillä pitäisihän välissä vähän syödä ja ehkä jopa seurustella kollegoiden kanssa. Mitä jos lääkärillä kuitenkin on vahva palo ihmisten auttamiseen ja hän haluaisi palvella 36 000 asiakasta päivässä eli 1 000 asiakasta joka 20 minuutti? Tehtävä on hänelle yksin mahdoton, jos hän jatkaa entisellä toimintamallillaan.\nTällaisen ison harppauksen tekeminen vaatii usein ajatusmalleja, jotka voivat puhtaan substanssiosaajan eli tässä tapauksessa erittäin ammattitaitoisen ja erikoistuneen lääkärin näkökulmasta vaikuttaa turhilta ja epäolennaisilta. Pitää miettiä rekrytointeja, ulkoistamista, prosesseja, rooleja, toimintatapoja, tehostus- ja kehittämiskeinoja yms. ilman, että asiakkaiden kokema palvelu kärsii, kun toiminta kasvaa tuhatkertaiseksi. Yleinen virhe on jatkaa saman tekemistä, mutta vain isommilla kierroksilla. Lääkäri pidentää omaa työpäiväänsä tai lyhentää keskimääräistä vastaanottoaikaansa. Mitä luulet, miten lääkärin oma hyvinvointi ja asiakaskokemus kehittyvät? Ja saavutetaanko näillä keinoilla tuhatkertainen toiminnan taso? Yleensä seurauksena on pirunmoinen kiire ja tilanne, jossa on liikaa tapahtumia mutta mitään ei kuitenkaan oikeasti tapahdu. Englanniksi voidaan siis olla efficient mutta ei effective.\nTamado on viisivuotisen taipaleensa jälkeen tullut tämän vaiheen kynnykselle. Meidän täytyy miettiä, miten saamme kehitettyä bisnestä kokonaisuutena ja systeeminä sen sijaan, että mietimme nykyisten yksittäisten aktiviteettien erillistä optimointia. Tämä vaatii kriittistä ja mahdollisimman objektiivista ajattelua sekä omien rooliemme tutkimista: kannattaako tätä toimenpidettä edes tehdä? Jos kannattaa, teemmekö sen sisäisesti vai ulkoistammeko? Jos teemme sisäisesti, kuka tämän tekee? Pystymmekö automatisoimaan tätä? Ja ennen kaikkea: mikä on kaikista olennaisinta?\nTämän vaiheen otsikko on minulle hieman raflaava. Koen olevani ainakin jossain määrin prosessi-ihminen, joka aloittaa asioiden suunnittelun lopputulos mielessä ja sieltä takaperin miettien, mitä asioita pitää tehdä, jotta lopputulos saavutetaan. Yritysmaailmassa en kuitenkaan usko siihen, että yritys perustetaan heti alusta asti vain exit mielessä. Tähän liittyen olen kuullut kultaisen vinkin, johon uskon vakaasti: kannattaa mieluummin rakentaa helvetin hyvä bisnes – se kyllä myy itse itsensä, jos niin haluat ja lisäksi voit matkalla nauttia oikean yritystoiminnan tuotoista, tyytyväisten asiakkaiden palautteesta ja innostuneesta tiimistä.\nVierastan nykymaailman trendiä, jossa raskaasti rahoitetun ja tappiota tekevän yrityksen bisnesidea perustuu oletukseen siitä, että Google/Spotify/Amazon/Facebook ostaa perustetun yrityksen järkyttävällä valuaatiolla. Moni on kyllä tehnyt näin paljonkin rahaa, mutta minun arvomaailmaani ajatus ei istu. Yksinkertaistaen uskon bisnekseen, jossa oikeille maksaville asiakkaille luodaan oikeaa arvoa, josta osa pystytään oikeasti pitämään yrityksessä tarkoittaen oikeita voittovaroja. Huomasit varmaan sanan oikea.\nTamadolla ei ole yrityksen myymiseksi suunnitelmaa. Meillä on vain suunnitelma kannattavan ja kasvavan Tamadon luomiseksi. Ainoa myyntiin liittyvä toimenpide on pitää yritys jatkuvasti niin hyvässä kunnossa, että se on millä tahansa hetkellä myyntikunnossa, jos haluaisimme myyntiä miettiä.\nKäytettiinpä mitä arviointimenetelmää tahansa, ovat Tamadon menneet viisi vuotta olleet varsin mukiinmeneviä. Olen kuitenkin enemmän innoissani tulevista haasteista, kun tarkoituksenamme on suunnilleen kymmenkertaistaa toimintamme. Seuraavaa viittä vuotta kohti siis!\nAika-akselilla molempiin suuntiin matkustaen,\n« Ennätysten vuosi 2017\nAsuntosalkun uusi kymmenluku »


Opel Vectra 1.9 CDTI Comfort Wagon 88kw Station Wagon 2004 - Used vehicle - Nettiauto\n1.9 CDTI Comfort Wagon 88kw\nEngine 1.9 l, Diesel Mileage 380 000 km\nOpel Vectra 1.9 CDTI Comfort Wagon 88kw\nSiitä jollekin tekijälle fiksiä kaipaava Ooppeli. Leima loppuu 20.9 ja ennenkuin saa vikalapun, pitäis hommata kuskin puolelle taakse toimiva satula. Paikallaan oleva satula (vain mäntä) on jumissa. Uus levy ja palat sekä muuta pikku hilpettä tulee auton mukana. Pakosarja vuotaa myös vasemmasta laidasta, sieltä puuttuu kiinnitys pultti ja tämän vuoksi palaa moottorin vikavalo (tarkistettu koneen päässä), sekä myös joitain polttimoita pitää v...Show more »\nSiitä jollekin tekijälle fiksiä kaipaava Ooppeli. Leima loppuu 20.9 ja ennenkuin saa vikalapun, pitäis hommata kuskin puolelle taakse toimiva satula. Paikallaan oleva satula (vain mäntä) on jumissa. Uus levy ja palat sekä muuta pikku hilpettä tulee auton mukana. Pakosarja vuotaa myös vasemmasta laidasta, sieltä puuttuu kiinnitys pultti ja tämän vuoksi palaa moottorin vikavalo (tarkistettu koneen päässä), sekä myös joitain polttimoita pitää vaihtaa. Laatikko, kytkin ja kone muutoin toimii hyvin ja lähtee käyntiin kelillä ku kelillä. !! alkuperäinen pakoputkisto ja katalysaattori paikallansa!! Mukaan hyvät talvirenkaat peltivanteilla ja alla huonot kesäset vallan siisteillä Opelin vanteilla.\n~380tkm ajettu ja pakuksi rekattu (ei takapenkin istuin osaa), halpaa ajoa siis. Itse en ala leimalle projektoimaan. Ei ole aikaa tai paikkaa, eritoten aikaa. Yllättävän ryhdikäs koriltaan ja sisustaltaan noin muuten.\nJoka päivä ajossa (min. 100km) työmatkoja ja hyvin on pärjänny.\nTuos on myös ilmastointi, joka pelittää. Lämpiää ja puhaltaa myös kylmää tarvittaessa.\nAutossa on jonkun sortin huoltokirja ja sen perusteella esimerkiksi jakopäällä ajelee vielä ~40tkm.\nSähköikkunat yms toimii.\nKysyä saa jos joku askarruttaa. Töiden vuoksi mieluiten viestillä.\nMyös vaihto toiseen autoon tulee kysymykseen. Kriteereinä: vähintään 5 ovien ja 5 paikkanen, leimaa talven yli ja soveltuva työmatka-ajoon, muuten ei nii väliä. Mitä vähemmillä välirahoilla selviää, sen parempi.\nKäteishinta tiukka ja vaihdot katotaan tapauskohtaisesti. Hide »\nOpel Vectra 1.9, '05, 335 tkm\nNettiauto ID 12396225\nModel Adam Agila Ampera Ampera-e Antara Ascona Astra Calibra Campo Cascada Combo Commodore Corsa Corsa-e Crossland Crossland X Frontera Grandland X GT Insignia Kadett Kapitan Karl Manta Meriva Mokka Monterey Monza Movano Olympia Omega Rekord Signum Speedster Tigra Vectra Vivaro Zafira Zafira Tourer Zafira-e


Uutislähde-lehti - Tulossa 2000-luvun pienin viljasato\nKuvituskuva: Unto Rönkkönen\nVuoden 2018 viljasato on Luonnonvarakeskuksen (Luke) arvion mukaan 2,8 miljardia kiloa eli toteutuessaan pienin tällä vuosituhannella. Sato on kolmanneksen pienempi kuin 2000-luvun suurin viljasato vuonna 2009. Rukiin sato jäänee puoleen viime vuodesta ja vehnän sato putoaa kolmanneksen. Meneillään on kolmas perättäinen heikko satovuosi Suomessa. Poikkeuksellisen kuivan ja helteisen sään jatkuessa voi syksyllä korjattavaa viljaa olla vielä tämän hetken arviotakin vähemmän.\n– Viljasato on toteutuessaan yhtä pieni kuin katovuosina 1998 - 1999, jolloin ensimmäisen vuoden jatkuvat sateet ja toisen vuoden kuiva hellekesä kutistivat viljasadon, toteaa Luken tilastopalveluiden yliaktuaari Anneli Partala.\nRuissato puolittuu, vehnästä putoaa kolmannes\nOhrasta ja kaurasta pois kymmenesosa\nRapsisadon viime vuosien nousu kääntyy laskuun\nLuken satotilaston heinäkuun satoarviot perustuvat paikallisten ProAgria Keskusten asiantuntijoiden omilta alueiltaan antamiin arvioihin, jotka kuvaavat tilannetta heinäkuun 16. päivänä. Kuntakohtaisten arvioiden pohjana ovat silmämääräiset havainnot sekä paikallinen asiantuntemus. Viljelykasvien pinta-alat perustuvat maaseutuelinkeinohallinnon tietojärjestelmän tietoihin.\nSeuraava, elokuun 27. päivän tilannetta kuvaava tilasto, julkaistaan 31.8.2018. Satotilasto laajenee ja tarkentuu marraskuun 22. päivänä, jolloin Luke julkaisee alueittaisia satotietoja maatiloilta saatavien satotietojen perusteella.


iPad Air (Wi-Fi + Cellular) 32GB - vihreaomena.net\nOstaMyy meilleTietoa VihreäOmenastaOta yhteyttäYrityksilleBlogi Kirjaudu sisään\nToimituskulut nyt kaikkiin tilauksiin veloituksetta!\n> Osta > iPad > iPad Air (Wi-Fi + Cellular) 32GB iPad Air (Wi-Fi + Cellular) 32GB\nApple iPad Air on ohut ja uskomattoman kevyt. Sen Retina-näyttö, A7-siru, huippunopeat langattomat yhteydet ja edistykselliset kameraominaisuudet tekevät käytöstä erittäin miellyttävää. App Storen sadattuhannet iPadille varta vasten suunnitellut ohjelmat ovat nyt ulottuvillasi!\nPakettiin sisältyy laitteen lisäksi Apple USB -virtalähde.\n6 kuukauttaKäyttöturva0.00 € 12 kuukauttaKäyttöturvaPlus+ 27.12 € Osta\nHyvä: Tuote on hyvässä käyttökunnossa. Tuotteessa voi olla kevyitä käytön jälkiä, mutta isoja lommoja, naarmuja tai puutteita ei ole. Toimitus\nTuote lähetetään 1 arkipäivän kuluessa tilauksesta. Käytämme toimituksessa Postin palveluita. Saat tilauksestasi lähetystunnuksen paketin seuraamista varten. Voit tilata tuotteen myös Ovelle-pakettina tai noutaa sen varastoltamme Helsingistä.Tuotteillamme on lakisääteinen 14 päivän palautusoikeus. Suositellut muut tuotteet\nMacBook Retina 12″ (1.2GHz Core M) *Hopea\nIntel Core M 1.2 GHz (Turbo Boost jopa 2.6 GHz) / 8 GB / 512 GB SSD 1 099 €\n6 kuukauden takuu iMac 27″ (3.1GHz Quad-Core i5)\nIntel Quad-Core i5 3.1 GHz / 4 GB / 1 TB 779 €\n6 kuukauden takuu MacBook Pro Retina 15″ (2.6GHz Quad-Core i7)\nIntel Quad-Core Intel i7 2.6 GHz (Turbo Boost jopa 3.8 GHz) / 16 GB / 256 GB SSD 1 349 €\n6 kuukauden takuu iPad Pro 12.9″ (Wi-Fi + Cellular) 128GB\n128 GB / Hopea 799 €\n6 kuukauden takuu Yhteystiedot\nTietokonekauppa VihreäOmena Oy(verkkokauppa)AsiakaspalveluPuh: 020 770 5290 (Ma-Pe klo 9-15) *Mail: info@vihreaomena.netLaskutusosoiteTietokonekauppa VihreäOmena OySarjanr 27813559PL 87200019 SSCVerkkolaskuosoite: TE003725492865Välittäjä: Tieto OyjVälittäjän tunnus: 003701011385NoutopisteApple-huolto mcare OyRuoholahdenkatu 8, 00180 HELSINKI*Puhelun hinta on valtakunnalliseen 0207-alkuiseen yritysnumeroon soittamisen hinta.


EtusivuVuokrataanHarrastetilat - vuokrataanOuluRuskon Talliosake 2, tila 34\nRuskon Talliosake 2, tila 34\nAVOIMET OVET tiistaina 22.06.2021 klo 11.00 – 13.00! TERVETULOA!\nVUOKRATTAVANA Ruskon Talliosake 2 MONIKÄYTTÖINEN, PÄÄDYN varasto-/(auto)talli-/harrasteTILA!\nRuskon Talliosake 2 sijaitsee hyvien kulkuyhteyksien varrella ajatellen Oulun pohjoispuolen asutusalueita ja alueella toimii suuri määrä eri toimialojen yrityksiä. Oulun keskustan palvelut saatavilla 10 minuutin ajomatkan päässä.\n– auto-, moottoripyörä-/mönkijätalli\nSijainti: Oulu, Ruskonniitty\nOsoite: Liusketie 2\nVuokrahinta: 320 €/kk


Kaali-raakamakkarapasta - 52 Weeks of Deliciousness\nOlen aina ollut suuri kaaliruokien ystävä ja meillä onkin aina syöty paljon kaalia. Ehkä muistatte, että olen kertonut kuinka kaali ei ollut (ennen) apukokin suosikkiruokien listalla, vaan hän olisi vielä jokunen vuosi sitten jättänyt mieluusti kaalinsa syömättä.\nOnneksi asiat ovat muuttuneet! nykyään apukokki syö oikein mielellään mm. kaalilaatikkoa joka onkin koko perheen herkku.\nOlen käyttänyt kaalia paljon mm. nuudeliruoissa mutta en muistaakseni ole käyttänyt kaalia koskaan ennen pastaruoassa. Päätin hetken mielijohteesta kokeilla tätä uutta komboa, kun kaapissa oli sopivasti raakamakkaraakin, joka ainakin mielikuvissani sopisi hyvin kaalin ja pastan kanssa yhteen.\nNiin se sopikin! pasta ei ole kovin värikäs, mutta kun tein siihen vielä lisäksi dijon-oliiviöljysekoituksen niin pastaan tuli kivasti lisää makua. Myös käyttämässäni raakamakkarassa oli kivaa potkua. Olen kokeillut erilaisia raakamakkaroita ja tähän pastaan laitoin Citymarketista ostamaani HK:n raakamakkaraa.\nLisäsin myös pastaan reilusti tuoretta valkosipulia ja keltasipulia kaalin lisäksi.\nEikö olekin ihana syysruoka?\n1 pieni kaalinkerä (itse käytin suippokaalia)\n1 pkt raakamakkaraa\npastaa / spagettia\n2. suikaloi kaali\n3. pilko makkarat\n4. lämmitä paistinpannu ja kuullota kevyesti sipulit, älä ruskista\n5. nosta sipulit pannulta ja lisää pannulle suikaloitu kaali, paista keskilämmöllä kunnes kaali on hieman pehmennyt\n6. nosta kaalit pois pannulta\n7. lisää pannulle raakamakkarat (lisää hieman öljyä) ja paista ne kypsiksi\n8. sekoita lopuksi kaikki raaka-aineet pannulla ja lisää mausteet\n9. keitä pasta kypsäksi\n10. tee dijonöljy\n11. sekoita pasta paistinpannulle ja lisää dijonöljy\n12. tarjoile heti\n(13. voit lisätä annokseen parmesanjuustoa)\nmakkarapasta pasta makkaralla\nmiten kypsennän raakamakkaran\nsinappinen kastike pastalle\nEdellinen kirjoitus Arkikulho ja ihana feta-ruohosipulikastike\nSeuraava kirjoitus Helppo tomaattikastike uunissa + lihapullat


Neljä Pohjolan maata käy tietokamppailuun - Ihmiset - Helsingin Sanomat\nIhmiset | HS 50 vuotta sitten tiistaina 15.9.1964\nNeljä Pohjolan maata käy tietokamppailuun\nEnsi kuussa alkaa pohjoismainen tietokilpailu, johon ottavat osaa Suomi, Ruotsi, Tanska ja Norja. Ottelu televisioidaan kaikkiin osanottajamaihin kahdeksana perättäisenä lauantaina Tukholman Sirkuksesta. Asiantuntijat ovat tätä pohjoismaista tieto-ottelua varten laatineet kolmattatuhatta kysymystä.\nEnsi kuussa alkaa pohjoismainen tietokilpailu, johon ottavat osaa Suomi, Ruotsi, Tanska ja Norja. Ottelu televisioidaan kaikkiin osanottajamaihin kahdeksana perättäisenä lauantaina Tukholman Sirkuksesta, johon myös yleisö on tervetullut kilpailua seuraamaan.


Woikoski Movember – Viikset kasvavat miesten puolesta | Woikoski\nWoikoski Movember – Viikset kasvavat miesten puolesta\nKahdeksatta kertaa käynnistynyt Movember on kansainvälinen hyväntekeväisyysliike miesten terveyden puolesta.\nMovemberin tavoitteena on levittää tietoa sekä kerätä varoja mm. eturauhas- ja kivessyövän hoitoon sekä tutkimukseen,\nmielenterveyden hoitoon sekä itsemurhien estämiseen.\nYksi tapa levittää tietoisuutta ja kerätä rahaa on viiksien kasvattaminen marraskuun ajan.\nTähän haasteeseen on tarttunut ryhmä Woikosken miehiä, jotka ovat mukana tärkeän asian puolesta.\nWoikoski Oy on luvannut lahjoittaa marraskuun lopussa jokaista tempaukseen osallistunutta ryhmän jäsentä kohden 100€ Syöpäsäätiölle.\nSeuraa Woikosken facebook sivuilla, kuinka tempaus etenee ja viikset kasvavat!


Haikeutta, iloa, rauhaa ja uusia tuulia\n21.12.2019\t23:05\t0\t5\tIisalmen Kalevalakuoro\nIisalmen Kalevalakuoro haluaa toivottaa kaikille oikein rauhaisaa ja levollista joulun aikaa. 🎄 Jouluna on lupa rentoutua, nauttia läheisten seurasta, kuunnella itselle mieluisia säveliä ja ennen kaikkea antaa itselle aikaa.\nVuoteen on mahtunut paljon: olemme konsertoineet yksin ja yhdessä, osallistuneet kuorokatselmukseen hienolla menestyksellä, harjoitelleet monia, monia tunteja, koettu monenlaisia tunteita, pidetty narikkaa kulttuurikeskuksella ja paljon muuta. Kuorokausi päättyi hienoon jäähyväiskonserttiin., kiitos Leila.\nEnsi vuosi on Iisalmen Kalevalakuorolle uuden aikakauden aloitus. Kuoromme pitkäaikainen kuoronjohtaja dir. cant. Leila Heikkonen teki upean työn kuoromme kanssa. Vuoden alusta kuoron taiteellisena johtajana aloittaa Anne Pohjoisaho.\nTammikuun 8. pv kuorokausi alkaa, Kauppis-Heikin koululla klo 18-21! Tule kuuntelemaan ja näkemään mitä kuorossa laulaminen on. Tervetuloa mukaan aivan mahtavaan harrastukseen.\nKiitän myös omasta puolestani blogin lukijoita ja seuraajia, kuoron blogisti vaihtuu vuoden vaihteessa. Jatkossakin saatte lukea blogista kuoron kuulumisia/tapahtumia. Seuraa meitä myös facebook ja instagram. Iisalmen Kalevalakuoro on myös youtubessa, käy kuuntelemassa. 🎶😪\nOuti Heikkinen, Iisalmen Kalevalakuoro ry hallituksen varajäsen, blogisti\nEdellinen Laulua elämä soi\nSeuraava Katse kevääseen


Kataja rynnisti voiton päähän finaalipaikasta - Koripallo - Alueet - Urheilu - Karjalainen\nJulkaistu: 23.04.2012 23:18 | Päivitetty: 24.04.2012 00:17 Kataja rynnisti voiton päähän finaalipaikasta\nJared Newson oli Katajan paras pistemies, vaikka hänet ajettiin ulos kesken toisen puoliajan.\nKataja on enää yhden voiton päässä historiansa viidennestä finaalipaikasta miesten Korisliigassa. Joensuulaisjoukkue ylsi välierien toisessa osaottelussa Helsingissä huimaan vireeseen ja kaatoi Torpan Pojat murskalukemin 92–57 (50–24). Kataja johtaa välieräsarjaa voitoin 2–0, ja finaalipaikka irtoaa kolmella voitolla.\nJoensuulaisvieraat ottivat toisessa välieräottelussa ohjakset heti alusta lähtien. Kotijoukkue ToPo sai ensimmäiset pisteensä vasta lähes kolmen minuutin pelaamisen jälkeen. Kataja oli siihen mennessä upottanut 13 pistettä.\nKataja johti ensimmäisellä puoliajalla ottelua parhaimmillaan kolmellakymmenellä pisteellä, joten ottelun toisella puoliskolla ei enää vakavissaan voitosta taistelu.\nToisella puoliajalla tunteet kuumenivat hetkeksi, minkä seurauksena ToPon Chase Griffin ja Katajan Jared Newson ajettiin ulos kentältä.\nKaksikosta Griffin huitaisi ensin Katajan Petri Virtasta voimakkaasti naamaan, minkä jälkeen Newson meni kovaotteisesti selvittelemään tilannetta.\nAutomaattista pelikieltoa ulosajoista ei tule, mutta kurinpito-organisaatio käsittelee tapahtunutta tiistaina.\nLoppuottelupaikka on katkolla joensuulaisille ensimmäisen kerran keskiviikkona. Kolmas välieräottelu alkaa Joensuun jäähallissa keskiviikkona klo 18.30.


Nyt selvisi, mistä remontteja myyvät yritykset saavat yksityishenkilöiden tiedot – Kuluttaja: Tietosuojavaltuutettu kiinnostui yrityksestä | Helsingin Uutiset\nNyt selvisi, mistä remontteja myyvät yritykset saavat yksityishenkilöiden tiedot – Kuluttaja: Tietosuojavaltuutettu kiinnostui yrityksestä\nArkisto / Sauvo Jylhä\nRemontteja kaupustelevat yritykset voivat ostaa tarkkoja tietoja ihmisistä ja heidän taloistaan verkkopalvelun kautta. Tietoja myyvä Leadventure ei suostu luovuttamaan yksityishenkilöistä keräämiään tietoja heidän itsensä tarkistettavaksi, kertoo Kuluttaja-lehti.\nKuluttaja otti yhteyttä tietosuojavaltuutettuun, joka harkitsee, onko sen syytä aloittaa toimenpiteet Leadventuren toiminnan lainmukaisuuden selvittämiseksi.\nLeadventuren asiakkaisiin kuuluu muun muassa putki- ja lämmitysremontteja myyvä Kotisun. Se on yksi yhtiöistä, joiden painostavia myyntitapoja kuluttajaviranomainen on pitänyt lainvastaisena ja jonka toimintaa käsiteltiin Kuluttajassa 1/2019.\nLeadventuren emoyhtiön Leaddeskin edustajat eivät vastanneet Kuluttajan kysymykseen siitä, näkevätkö he kiertäville remonttikauppiaille tarjoamissaan palveluissa moraalista ongelmaa tai reagoivatko he mitenkään kuluttaja-asiamiehen kannanottoon, jossa heidän asiakkaansa katsottiin rikkoneen lakia.


marraskuu | 2016 | Ilmastotieto\n21.11.2016 — Hallinnoija\nHannele Korhonen, professori, hannele.korhonen@fmi.fi, puh. 040 8424 852\nTommi Ekholm, erikoistutkija, tommi.ekholm@vtt.fi, puh. 040 775 4079\nSatelliittimittalaitteet toimivat maailmanlaajuisesti ja antavat objektiivista kuvaa ilmakehän koostumuksesta. ”Viimeisen kahdenkymmenen vuoden aikana satelliitit ovat mullistaneet kykymme havainnoida ilmakehän koostumusta”, tutkimusta vetänyt Ilmatieteen laitoksen tutkija Janne Hakkarainen kertoo. ”Satelliitit mittaavat maapalloa globaalisti, tuottaen havaintoja myös alueilta, mistä niitä on muutoin huonosti saatavilla”, hän jatkaa.\n”Erityisesti mielenkiintoisia ovat Lähi-idän korkeat arvot, joita ei ole raportoitu päästöselvityksissä. Tämän varsinainen vahvistaminen signaalista edellyttää kuitenkin lisätyötä. Joka tapauksessa on lupaavaa nähdä, miten OCO-2 havaitsee hiilidioksidipäästöt myös yksittäisistä kaupungeista”, Hakkarainen kertoo.\nTehty tutkimus perustuu OCO-2-mittalaitteen ensimmäisen puolentoista vuoden aikana tekemiin mittauksiin. ”Kun aikasarjasta tulee pidempi, voidaan vielä luotettavammin tutkia päästölähteitä. OCO-2 satelliitin mittaukset tulevat varmasti olemaan keskeinen osa tulevaisuuden ilmasto- ja päästötukimusta”, Hakkarainen sanoo. ”Myös eri satelliitti-mittalaitteiden yhteiskäyttö avaa ennennäkemättömiä mahdollisuuksia kuten tutkimuksessa on osoitettu hyödyntäen OMIn mittauksia NASAn OCO-2 mittausten kanssa.”\nTutkimusta ovat rahoittaneet Suomen Akatemia ja Euroopan avaruusjärjestö. Myös NASA on kirjoittanut aiheesta: http://www.jpl.nasa.gov/news/news.php?feature=6666\nTutkija Janne Hakkarainen, puh. 045 1240 257, janne.hakkarainen@fmi.fi\nTutkija Iolanda Ialongo, iolanda.ialongo@fmi.fi


"Nuijamies on aina ollut lähellä sydäntäni" — Kulttuuritila Nuijamiehelle toiminnanjohtaja ja vuokrasopimus Osuuspankin kanssa - Etelä-Saimaa\n"Nuijamies on aina ollut lähellä sydä...\nJulkaistu 12.7.2018 10:05 Muokattu 12.7.2018 11:38\nRiikka Hjelt-Taponen aloittaa yhdistyksen toiminnanjohtajana elokuussa. Samalla Kulttuuritila Nuijamies saa elokuvateatterin käyttöönsä.\nKulttuuritila Nuijamies -yhdistyy ruuvaa ensi töiksi 160 leffatuolia kiinni tyhjään elokuvateatteritilaan. Kuva tammikuulta 2018.\nKulttuurituottaja Riikka Hjelt-Taponen on valittu Kulttuuritila Nuijamiehen toiminnanjohtajaksi. Viimeksi Eksoten hallinnossa sihteerinä työskennellyt Hjelt-Taponen (s. 1976) aloittaa tehtävässä elokuun alussa.\nLappeenrannassa syntynyt ja kaupungissa nykyisin asuva Hjelt-Taponen vastaa yhdistyksen juoksevista asioista ja yrityspuolen tehtävistä. Kulttuurituottaja-koulutuksen ohella hänellä on kokemusta yritysmyynnistä.\nHjelt-Taponen on ollut Kulttuuritila Nuijamiehen jäsen yhdistyksen perustamisesta lähtien ja pitää sen toimintaa tärkeänä.\n— Nuijamies on aina ollut lähellä sydäntäni, ja kaupungista on puuttunut sellainen kulttuuritila.\nKulttuuritila Nuijamies etsi toiminnanjohtajaa keväällä. 12 haki tehtävää, joista yhdistys haastatteli kahdeksaa. Palkatun toiminnanjohtajan ohella yhdistys aikoo ostaa jatkossa myös ulkopuolisia konsultaatiopalveluita.\nToiminnanjohtajan pesti kestää alustavasti tammikuun 2019 loppuun, jonne saakka yhdistyksellä on rahoitusta. Pestin käynnistyessä toiminnanjohtajalla on myös käytössä elokuvateatteri, jonne suunnitella toimintaa.\nRiikka Hjelt-Taposen (vas.) kokemus, vuorovaikutustaidot ja välittömyys olivat yhdistyksen mukaan toiminnanjohtajavalinnan perusteita. Kuvassa Hjelt-Taponen Raija Oksasen kanssa burleski-pajassa maaliskuussa 2018.\nKulttuuritila Nuijamies ja elokuvateatteri Nuijamiehen kiinteistön omistava Etelä-Karjalan osuuspankki ovat solmineet vuokrasopimukseen Nuijamiehen käytöstä. Vuokrasopimus on voimassa elokuusta vuoden loppuun.\nKulttuuritilan syksyn ohjelma on toistaiseksi auki, mutta yhdistys kaavailee Nuijamieheen muun muassa elokuva- ja teatteriesityksiä, konsertteja ja teemailtoja. Elokuvateatterin aulaan on lisäksi tarkoitus avata kahvila.\nTammikuun varainkeruutapahtumassa yhdistys pyöritti kahvilaa itse, nyt homma on tarkoitus ulkoistaa.\n— Yrittäjästä on vasta kaavailuja, ja joku paikallinen se on, hallituksen puheenjohtaja Teemu Myyryläinen sanoo.\nHänen mukaansa tavoitteena on pitää kulttuuritilan avajaiset syyskuussa. Sitä ennen entistä elokuvateatteria kalustetaan ja sisustetaan. Nuijamies on suojelurakennus, ja sen tontin kaavan suunnittelu on vielä kesken.\nKulttuuritila Nuijamies on silti saanut rakennusvalvojan ja vuokranantajan luvalla tehdä muutoksia tilaan. Yhdistys on aiemmin hankkinut käyttöönsä 160 elokuvateatterituolia, jotka se muun muassa asentaa paikalleen.\nJuttua päivitetty kello 11.15: lisätty muun muassa kommentteja, tiedot pestin ja vuokrasopimuksen kestosta sekä Hjelt-Taposen kuva.


Raudoittamisen perusteet - Betonitieto\nBetoni ja betonirakenteen kantavuus\nBetoni on tekokivi, joka valmistetaan kiviaineksesta, sementistä, vedestä sekä tarpeen mukaisista seos- ja lisäaineista. Betoni saavuttaa suunnitellun lujuutensa 20 asteen lämpötilassa 3 – 28 vrk:n kuluessa valusta. Lujuuden kehitys on riippuvainen lämpötilasta, sementtilaadusta ja muista reseptissä käytetyistä aineista. Viileässä ilmassa betonin lujuuden kehitys oleellisesti hidastuu ja loppulujuuden saavuttaminen vaatii erikoistoimenpiteitä , kuten reseptin säätöä, suojausta ja/tai lämmitystä.\nLujittunut betoni kestää erittäin hyvin puristusjännityksiä. Betonin vetolujuus on karkeasti ottaen noin 10% puristulujuudesta. Sen vuoksi kaikissa niissä rakenteiden osissa, joissa on merkittäviä vetojännityksiä (laatat ja palkit), betonirakenteeseen on asennettava vetovoimia vastaanottavaa raudoitusta.\nKuormitusten lisäksi rakenteeseen voi aiheutua vetojännityksiä betonin kutistumasta ja rakenteen lämpötilaeroista sekä mm. mahdollisen palokuormituksen aiheuttamista voimakkaista lämpötilaeroista. Tästä syystä raudoittamattomia betonirakenteita ovat lähinnä vain talonrakenteiden kohtuullisesti kuormitetut kantavat väliseinät, jotkut perustukset sekä massiiviset rakenteet, joiden rasituksena on lähes yksinomaan puristus. Näihinkin rakenteisiin asennetaan useimmiten rakenteen massaan nähden kevyt kutistumaraudoitus.


Kuvat: Tätä on odotettu! Uhkeat pluskoon mallit hurmasivat seksikkäissä alusvaatteissa - Lifestyle - MTV.fi\nMuotinäytökset Muotimaailma Vartalomallit Catwalk\nKuvat: Tätä on odotettu! Uhkeat pluskoon mallit hurmasivat seksikkäissä alusvaatteissa\nLifestyle > Tyyli Julkaistu 16.09.2015 20:33\nPlusmalli Ashley Graham nähtiin New Yorkin muotiviikoilla. Derrick Salters/WENN.com\nNew Yorkin muotiviikoilla kävi kuhina, kun pluskoon mallit esittelivät isokokoisille naisille suunnattua alusvaatemuotia. Malliston suunnittelijana ja keulakuvana seisoo plusmalli Ashley Graham.\nVuoden 2015 New Yorkin muotiviikot todistavat, että mallimaailma on murroksessa: ensin catwalkilla nähtiin 18-vuotias down-malli, nyt vuorostaan alusvaateshow, jota tähdittivät pluskoon mallit.\nJos kuva näy selaimellasi, katso se täältä.\n28-vuotias huippumalli Ashley Graham suunnitteli kanadalaiselle\nAddition Elle -alusvaatebrändille seksikkään malliston, joka on eritoten suunnattu pluskokoisille naisille. Positiivista kehonkuvaa intohimoisesti kampanjoiva Graham nähtiin myös itse lavalla muiden XL-mallien kanssa.\nAshley Graham itse on kokoa 44, ja hän ensimmäinen pluskoon malli, joka on poseerannut Sports Illustrated -lehden uimapukunumerossa.\nShown aikana ihmiset lisäsivät sosiaaliseen mediaan kuvia hashtagein #IAmSizeSexy tukeakseen muodin ja mallien monipuolisuutta: kaikki koot ovat seksikkäitä.\nJos et näe videota, katso se täältä.\nMalli Michelle Olson.\nLisäksi itse Ashley Graham toimii #PlusIsEqual -kampanjan kasvoina, jonka tarkoituksena on tukea sitä, että myös kurvikkaat naiset hyväksytään mallimaailmassa, jossa tunnetusti ihannoidaan pitkiä, laihoja ja androgyynejä ihmisvartaloita.\nTästä saavat lihavien arvostelijat nenilleen: Nämä naiset eivät häpeile vartaloaan – katso upeat kuvat! 1.9.2015\nVideo: Työpaikan trenditietoinen yllättää nahkahameella – poimi syysvinkit toimistolle Video: Muotisuunnittelija vinkkaa: Tämä on täydellinen lahja miehelle


Yamaha 150 vm 2015 rykii isoilla kierroksilla | Kalastus.com\nYamaha 150 vm 2015 rykii isoilla kierroksilla\n08.06.2021 - 08:22\nEka kalakeikka takana. Kone käy siistiä tyhjäkäyntiä, mutta 4000kiekan jälkeen alkaa sellainen rykiminen että kone haluaisi tulla irti perälaudasta. Koneella ajettu rapiat 150h. Keväällä veden erotin ja polttoaine suodatin vaihdettu.ajattelin ensiavuksi tarjota 80l tuoretta bensaa.olisko jollain ehdottaa jotain hyväksi todettua lisäainetta bensiinin joukkoon?\nAnonymous\t8.6.2021 08:53\nÄlä laita lisäaineta!\nOta jostain irtotankki ja siihen tuoretta bensaa. Ajat sillä, niin diaknoosi selviää. Onko vika polttoaineessa. Usein on.\nJos rykiminen loppuu, niin tyhjennät tankin tai lisäilet tuoretta bensaa, tämän tästä niin lakkaa kakomasta.\nAnonymous\t8.6.2021 10:07\nUutta bensaa ja\nUutta bensaa ja vedenerottimen tyhjennys\nAnonymous\t8.6.2021 10:53\nTuleeko jamahaanki vikaa?\nAnonymous\t8.6.2021 11:03\nVitsit sikseen, ei löydy\nVitsit sikseen, ei löydy merkkurua tähän hätään\nAnonymous\t8.6.2021 14:48\nTäysin selvä pensavika.\nNykypensa alkaa keppostelemaan jo tuommosen talviseisomisen jälkeen.\nKiinteä tankki tyhjäksi ja tuoretta 98 sisään.\nAja vaikka nurmikkoa sillä vanhalla kuralla, amerikan riksratton kyllä polttaa.\nAnonymous\t8.6.2021 23:27\nMiks ei saisi laittaa\nMiks ei saisi laittaa lisäainetta?\nAnonymous\t8.6.2021 23:57\nTurhaa enää on kikkailla\nEi se enään hyödytä mitään kun pensasta on potku haihtunu.\nAnonymous\t9.6.2021 00:52\nEi pensasta potku haihdu sen\nEi pensasta potku haihdu sen nopeempaan kuin ennenkään, mutta muutenvaan hartsiintuu kyllä.\nAnonymous\t9.6.2021 08:28\nMitä bensaa sulla on ollu\nMitä bensaa sulla on ollu tankissa? Jos ysikasia, niin ei ole bensavika, se ei mene muutamassa kuukaudessa miksikään.\nVähän kummalta kuulostaa bensaviaksi toi, et rykiminen alkaa vasta 4000 jälkeen. On se tietty mahdollista. Toinen vaihtoehto mikä sopii tähän täysin on ne jammun surullisen kuuluisat moottorin ohjausboksien viat, oireet ainakin on yksi yhteen. Toivottavasti ei kumminkaan, kun niille ei voi tehdä muuta kun vaihtaa BT boksit ja se on useamman satasen keissi.\nAnonymous\t9.6.2021 09:09\nEi potku tuossa ajassa haihdukkaan, vaan tuon kokoisessa moottorissa kiintotankki joka usein syypää käyntihäiriöihin. Tai virheellinen säilytys. Eli kiintotankki säilytetään täysin tyhjänä tai täytenä. Vajaatäytöllä ulkona säilytettäessä, kaivetaa verta nenästä.\nEikä niitä lisäaineita sinne tankkiin, niillä saadaan taas eri murheet aikaan.\nAnonymous\t9.6.2021 10:29\nKiitos kaikille.nyt toimii.\nKiitos kaikille.nyt toimii. Lisäsn 60l tuoretta menovettä ja tyhjäsin vedenerottimen.\nAnonymous\t9.6.2021 10:35\n98 tulee käytettyä pelkästään. Lokakuusta toukokuun puoleenväliin on hieman enemmän kuin pari kk\nAnonymous\t9.6.2021 15:54\nMitä ongelmia se bensiinin stabilointiaine aiheuttaa? Tämä nyt ei liity aloittajan ongelmaan, jos hänellä polttoaineessa on jo hartsikikkareita. Minulla tosin on vanhanaikainen kaasutin impan elektroniikkaa, mutta hyvin toimivina ovat polttoaineet säilyneet talven yli tankissa säilöntäaineella varustettuna.\nAnonymous\t9.6.2021 16:04\nYsikasi ei ota itseensä\nYsikasi ei ota itseensä säilytyksestä. Tai ottaa, mutta sit se on ollut tankissa yli vuoden. Yhdessä talvessa ei mene miksikään.\nSeuraa tilannetta. Noin ne jammun BT boksi viat yleensä alkaa. Epämääräisiä käyntihäiriöitä, sammuilee, viikolla käynnistys ongelmia. Yleensä vika pahenee pikkuhiljaa ajan kanssa. Syynä huonolaatuinen elektroniikka. Siitä ikävä vika, että muuta ei voi ku uusia boksit ja toivoa, että varaosa on parempaa laatua.\nAnonymous\t9.6.2021 17:17\nHuonosta bensasta rötää\nJammussa ja suitsassa kestävimmät boksit.\nMerkkarissa heikoimmat ja päälle vielä tulipalovaara.\nAnonymous\t9.6.2021 17:33\nNyky Merkkari on ihan\nNyky Merkkari on ihan ylivoimainen. Ihan huuhaata tuo tulipalovaara.\nAnonymous\t9.6.2021 19:47\nJostain kumman syystä nettiin kuitenkin täynnä näitä jammun käyntihäiriön ihmettelijöitä. Sääli kun vanhan laatumerkin nykytilanne on tämä.\nAnonymous\t10.6.2021 09:07\nPalaan vielä sen verran\nPalaan vielä sen verran asiaan että olisi luullut jonkun vikavalon syttyvän....\nAnonymous\t10.6.2021 14:17\nJep, mutta ei ne pikkuvian\nJep, mutta ei ne pikkuvian takia syty Yamahassa.\nAnonymous\t10.6.2021 14:44\nJos yamahan compuutteri\nJos yamahan compuutteri sytyttäisi joka nytkähdyksestä moottorin kuvakkeen yms niin sitähän saisi jatkuvasti olla huollossa töpselin päässä ihmettelemässä\nAnonymous\t10.6.2021 14:54\nTuttu merkkikorjaaja tiesi\nTuttu merkkikorjaaja tiesi kertoa että kiertokanki saa tulla lohkosta läpi ennenkuin yksikään vikavalo syttyy japsi koneissa.merkkurin herkät anturit haistelevat ja keskustelevat herkeämättä ja antavat salamana kuskille tiedon että nyt ei kaikki ole kunnossa\nAnonymous\t10.6.2021 17:52\nMulla tuttu merkkikorjaamon\nMulla tuttu merkkikorjaamon huoltopäällikkö kertoi että Yamahassa vikavalo syttyy vain kun on tarve, ei siis vilku merkkarin tapaan kun jouluvalot.\nAnonymous\t10.6.2021 21:23\nIsällä on Busan perässä\nIsällä on Busan perässä satanen jammun kone, vm. 2012. Siihen on kertaalleen vaihdettu boksit käyntihäiriöiden takia. Tietyillä kierroksilla ns. matkaajossa pätki ja vene tipahti plaanista. Ei se kertaakaan jättänyt selälle, mut oli ikävä ajettava. Siinä ei ainakaan huollossa löytynyt mitään mikä olisi näkynyt koneen datassa. Vaihto auttoi. Hintaa en nyt muista, alta tonnin kumminkin.\nAnonymous\t10.6.2021 22:00\nYleensä noi boksit kannattaa\nYleensä noi boksit kannattaa Yamahaan vaihtaa keväthuollon yhteydessä, niin ei ehkä oireile samana kesänä.\nAnonymous\t11.6.2021 08:09\nJuu,merkkuru hallitsee tällä\nJuu,merkkuru hallitsee tällä hetkellä suvereenisti liigaa.merkkari esitteli taannoin modernin uusia innovatiivia täynnä olevan 600hv myllyn ja jamaha painii edelleen painavan 425hv kanssa. Tälläinen voimasuhde ero kun tehdas pistää parastaan. Merkkuri vie ja muut vikisee ja taistelee olemassa olostaan\nAnonymous\t11.6.2021 09:46\nTaidan jättää yamahan\nTaidan jättää yamahan ostamatta vaikka hyvän tarjouksen sainkin. Sen verran sitä on haukuttu etten uskalla riskiä ottaa mysteeri vikoineen\nAnonymous\t11.6.2021 10:54\nJoo ei jamaha ole enään\nJoo ei jamaha ole enään nykyisin se luotettava merkki jonka maineen se on saanu. Muut merkit menee ohi molemmilta puolilta ja lujaa.\nSemmosta se on ku komponentit pitää tuottaa siellä mistä halvimmalla saa että omistajat saisi isommat voitot luotettavuuden hinnalla.\nTekniikkakaan ei ole jammussa enään kovin mullistavaa ja laatu laskenu ku lehmän häntä.\nAnonymous\t11.6.2021 11:42\nMercury se trendikkäin kone\nMercury se trendikkäin kone tällä hetkellä. 450r oikea herkku. Namnam\nAnonymous\t11.6.2021 13:32\nUutena trendipellelle myydään\nUutena trendipellelle myydään markkinoinnissa luotua fiilistä ja mielikuvaa velaksi jolloin rahoituksen painoarvo kasvaa.\nKäytettyjen jammujen merkkaria vähäisempi tarjonta kovemman hinnan ohella kertoo lahjomattomasti laadun erosta näiden koneiden välillä.\nAnonymous\t11.6.2021 13:39\nMerculla on tuotekehitysbudjetti ja -vauhti sen verran kovaa, että muut jää kuin eno veneestä. Siksi monet Merccury veneilijät päivittää koneensa tuoreimpaan herkkuun ja siksi käytettyjen markkina on hyvä.\nKirjoita puuttuva kirjain seuraavasta sanasta (suomalainen kalalaji): * si_ka:


Barack Obamalle 200. kierros golfia: ”Presidenttiä ei ainakaan voi syyttää liian vähäisestä harjoittelusta” | Golf | HS\nBarack Obamalle 200. kierros golfia: ”Presidenttiä ei ainakaan voi syyttää liian vähäisestä harjoittelusta”\nBarack Obama golfkentällä ystävänsä Bobby Titcombin kanssa.\nYhdysvaltain presidentti Barack Obama kunnostautui lomallaan Havaijilla golfkentällä. Obama upotti Mid Pacific Country Clubin kentän viimeisellä väylällä lähes 15-metrisin chipin. Lyönti onnistuu harvoin edes lajin nimimiehiltä. Obama on innokas golfari. Hän pelasi Havaijilla 200. golfkierroksensa sen jälkeen, kun hän on ollut presidenttinä. Lomallaan Havaijilla Omaba otti pelaamisestaan kaiken irti – hän pelasi kahden viikon aikana yhdeksän täyttä 18 reiän kierrosta, kertoi brittilehti The Guardian. ”Presidenttiä ei ainakaan voi syyttää liian vähäisestä harjoittelusta”, kirjoitti New York Times raportissaan. Aiheet\nYhdysvaltain presidentti Barack Obama kunnostautui lomallaan Havaijilla golfkentällä. Obama upotti Mid Pacific Country Clubin kentän viimeisellä väylällä lähes 15-metrisin chipin. Lyönti onnistuu harvoin edes lajin nimimiehiltä. Obama on innokas golfari. Hän pelasi Havaijilla 200. golfkierroksensa sen jälkeen, kun hän on ollut presidenttinä. Lomallaan Havaijilla Omaba otti pelaamisestaan kaiken irti – hän pelasi kahden viikon aikana yhdeksän täyttä 18 reiän kierrosta, kertoi brittilehti The Guardian. ”Presidenttiä ei ainakaan voi syyttää liian vähäisestä harjoittelusta”, kirjoitti New York Times raportissaan. Haluatko lukea koko artikkelin? Hanki rajaton lukuoikeus:


Yggdrasil uutuus - Hanzo’s Dojo kolikkopeli - RTP 96.1%\nYggdrasil on yksi niistä pelivalmistajista, joiden toimia tarkkailemme täällä Uudetkasinot.comissa erityisen tarkasti. Siihen on hyvä syy: kyseessä on mielenkiintoisin valmistaja aikoihin. Yggdrasil Gaming ei pelkää uudistaa kasinopelaamista niiltä osin kuin kokee tarpeelliseksi, vaan sen peleissä nähdään jatkuvasti uusia ominaisuuksia ja paranneltuja vanhoja toimintoja. Tämän valmistajan uudet kolikkopelit ovat aina ilon hetki.\nVuosi 2018 on ollut Yggdrasilille aika vilkas, ja nyt vuoden loppupuoliskolla se on ehtinyt jo julkaisemaan useampiakin pelejä. Otamme nyt näistä käsittelyyn kolme uusinta kolikkopeliä, jotka ovat nimeltään Hanzo’s Dojo, Penguin City ja Tut’s Twister. Alta voit lukea lisää niistä kaikista, mutta suosittelemme myös kokeilemaan jokaista itse. Voit pelata Yggdrasilin kolikkopelejä ilmaiseksi esimerkiksi Mr Greenillä klikkaamalla tästä!\nHanzo’s Dojo – itämaista taisteluviihdettä komeissa puitteissa\nOtetaan ensimmäisenä käsittelyyn uutuuspeleistä ehkä se mielenkiintoisin ainakin meille. Hanzo’s Dojo näytti jo trailerinsa perusteella todella hyvältä, joten olimme jo odottaneet sitä vesi kielellä hyvän aikaa ennen julkaisua. Kyseessä on itämaiseen teemaan pohjautuva mielenkiintoinen kolikkopeli, jossa seikkailevat neljä soturia: samurai, ninja, sumo ja viettelevä geisha. Heidän tavoitteenaan on päästä tietenkin haastamaan itsensä Hattori Hanzo – kuuluisa miekantekijä, joka muistetaan muun muassa Quentin Tarantinon Kill Bill -elokuvasarjasta.\nHanzo’s Dojossa käytetään hieman poikkeuksellista rullarakennetta. Peliruudulla on tavalliseen tapaan viisi rullaa, joissa on kuitenkin vain kolme riviä. Keskirullien yläpuolella on lisäksi kolme erikoispaikkaa, joiden avulla voi hankkia itselleen suurempia voittoja. Näitä paikkoja kutsutaan nimellä Rooftop Slot, eli ne ovat tavallaan oma erillinen pelinsä. Rooftopiin ilmestyvät wild- ja ilmaiskierrossymbolit voivat tosin yhdistyä myös perusrullien symboleihin. Kolmas Rooftopissa esiintyvä symboli on Hanzo. Kolme Hanzoa käynnistää 3 Hanzo-kierrosta, joilla käytetään satunnaista lukittua 3x3-symbolia.\nPelin ilmaiskierrokset käynnistyvät vähintään kolmella ilmaiskierrosymbolilla. Jokainen perusrullilla pyörivä symboli antaa 3 ilmaiskierrosta ilman buusteria, jokainen Rooftop-symboli puolestaan 4 ilmaiskierrosta + 1 buusterin. Myös ilmaiskierroksilla on käytössä 3x3-symboli, mutta ei lukittuna. Buusterit ovat erikoisominaisuuksia, jotka parantavat ilmaiskierrosten laatua. Niitä on yhteensä viisi kappaletta, kuten voitot molempiin suuntiin ja vitosrulla kokonaan wildiksi.\nKokonaisuudessaan elokuun 23. päivänä julkaistu Hanzo’s Dojo ei ole Yggdrasilin parhaita kolikkopelejä, mutta se olisikin jo melkoinen saavutus. Se on silti tarpeeksi omalaatuinen, jotta pelaaminen maistuu ainakin tunnin pari. Yläslotin symboleita on hauska seurata, ja ilmaiskierrosten buustimahdollisuus on aina tervetullut. Jos teema maistuu, kannattaa ehdottomasti kokeilla.\nPelaa Hanzo’s Dojoa ilmaiseksi – klikkaa tästä Frank & Fredille\nPenguin City – työn orjat sorron yöstä nouskaa\nHeinäkuun 24. päivä ei perinteisesti ole niitä kaikkein viileimpiä ainakaan pohjoisella pallonpuoliskolla, mutta tänä vuonna viileä tuuli puhalsi ainakin kolikkopelirintamalla. Yggdrasilin uusi Penguin City -kolikkopeli sai nimittäin tuolloin ensi-iltansa. Kyseessä on hulvattomaan pingviiniravintolaan sijoittuva humoristinen slottipeli, jossa frakkitakkiset lintuystävämme yrittävät paeta Keisaripingviinin kynsistä vapauteen. Vaan riittääkö vauhti pienissä koivissa?\n5 x 3 -rullarakenteella toimiva Penguin City on grafiikoiltaan suorastaan loistavan näköinen. Peliruudun molemmilla puolilla tepastelevat 3D-pingviinit ovat todella tyylikkäästi animoituja, eikä itse rullilla pyörivistä symboleistakaan voi valittaa. Peli erottuu monista muista Yggdrasilin kolikkopeleistä siinä, että voitot maksetaan molempiin suuntiin. Tämä on ainakin Uudetkasinot.comin mielestä yleensä hyvä juttu, sillä näin jännitystä riittää jokaisella pelikierroksella loppuun saakka.\nPelimekaniikaltaan Penguin City Slot on todella yksinkertainen. Pelissä ei ole lainkaan ilmaiskierroksia, vaan sen ainoa erikoisominaisuus ovat Penguin Escape -uudelleenpyöräytykset. Ne käynnistyvät, kun rullilla 2 ja 4 esiintyvä wild-symboli ilmestyy rullille ja osuu osaksi voittoyhdistelmää. Tällöin kyseinen wild/wildit jää paikoilleen, ja rullat lähtevät pyörimään uudelleen.\nUudelleenpyöräytykset ovat pingviinien odottama tilaisuus paeta. Yksi pingviini yrittää paeta jokaisella kierroksella, ja lopputuloksena voi olla joko epäonnistuminen, ekstra-wild tai takuuvoiton tuova symbolinvaihdos. Penguin Escape -tilassa käytetään myös erikoissymbolia, pinona esiintyvää Keisaripingviini-wildiä. Se esiintyy ainoastaan kolmosrullalla ja takaa aina voiton. Keisaripingviini tipahtaa voiton tuotuaan pykälän alaspäin, ennen kuin rullat lähtevät taas vauhtiin. Penguin Escape -tila jatkuu, kunnes voittoa ei enää tule.\nTässä on hieman yksinkertaisempaa Yggdrasil-viihdettä pingviinien ystäville. Jos haluat auttaa orjatyöhön pakotetut siipiveikot pakosalle, käy kokeilemassa peliä YoYo Casinolla.\nAuta pingviinit pakoon ja lunasta bonus tästä\nTut’s Twister – etsi kuningas Tutin rikkaudet käsiisi\nKesäkuussa julkaistu Tut’s Twister -kolikkopeli on hyvin mielenkiintoinen uutuus kahdesta syystä. Ensinnäkin sen palautusprosentti on todella komea, 97,1 %, mikä houkuttelee tietenkin aina pelaamaan. Toiseksi sen maksimivoitto on Yggdrasilin mittapuulla hyvää luokkaa, sillä yhdellä kierroksella voi pyöräyttää pelikassaansa peräti 125 000 kolikkoa lisää.\nKuten joku saattoi pelin nimestä jo arvatakin, niin Tut’s Twisterissä seikkaillaan Egyptin faaraoiden maailmassa. Tutankhamon eli kavereiden kesken Tut on herännyt haudastaan, eikä hän ole erityisen hyvällä päällä. Itse asiassa ex-faaraota harmittaa sen verran, että hän päättää silloin tällöin päästää valloilleen todellisen hiekkamyrskyn, jolla karkottaa tunkeilijat. Pelaajan onneksi tämä myrsky voi tuoda muutakin kuin vain hiekkaa silmiin.\nTut’s Twisterissä on 5 rullaa, joista jokaisella on neljä riviä. Rullien yläpuolella on lisäksi kokoelma erilaisia hieroglyfejä, joita keräämällä pääsee yllä mainittuun Tut’s Twister -toimintoon. Jokaisen rullan yllä on 3-5 hieroglyfiä, ja keräämällä ne kaikki kyseinen rulla muuttuu hiekkamyrskyksi. Tut’s Twisteriin voi päästä käsiksi myös toisella tapaa, sillä jokainen vähintään kaksi wildiä sisältävä pelikierros käynnistää sen.\nKun toiminto käynnistyy, on aika laittaa silmät hetkeksi kiinni, sillä hiekkamyrskyä on luvassa. Jos sormien raosta uskaltaa hieman kurkistella, niin pääsee näkemään kuinka yksi rullista on muuttunut kokonaan wildiksi. Tämä pyörrerulla vetää muita wildejä puoleensa kierros kierrokselta niin, että pelaaja saa uudelleenpyöräytyksiä aina siihen asti, kunnes wildejä ei enää pyörteen lisäksi ole. Eikä siinä vielä kaikki. Kun wildit loppuvat kesken, pyöräyttää Tut vielä kerran hiekan liikkeelle ja heittää kaikki pyörteen sisään jääneet wildit takaisin pelikentälle. Viimeisellä pyöräytyksellä on siis yleensä luvassa melkoinen suurvoitto.\nTut’s Twister vaikuttaa Yggdrasilin standardeilla tietynlaiselta välipeliltä, sillä se ei pärjää grafiikoiltaan kahdelle muulle lainkaan. Yhdellä idealla pötkii kuitenkin aika pitkälle, sillä voittoisa hiekkamyrsky osuu kohdalle tarpeeksi usein, jotta pelaaminen jaksaa kiinnostaa. Eikä loistavasta palautusprosentista ainakaan haittaa ole.\nPelaa Tut’s Twisteriä nyt Buran Casinolla – klikkaa tästä


Peikkojen Maailmassa: huhtikuuta 2012\nEi munkin munkkia vappuna...\nEi ole ollut oikein inspistä leipoa mitään näin vapuksi, joten muistellaan mitä viime vappuna tein:) Kuusenkerkkäsimaa saatan huomenna tekaista lopuista pakkasessa olevista kuusenkerkistä.\nTäällä on myös jänniä ohjeita. Eri sortin munkkeja vaikka millä mitalla.\nHyvää vappua kaikille...joko munkin kera tai ilman:)\nLähettänyt Kaisu klo 22.19 2 kommenttia\nAurinko laulaa ja linnut paistaa :)\nMieliala on niin korkealla tästä mahtavasta ilmasta!!! Haluan jakaa tätä hyvää mieltä myös ekosegon faneille ja asiakkaille. Viikonlopun ajan Aito Vaniljajauhe 60g vain 10 euroo (ovh 14,95).\nTavaraa rajoitettu määrä varastossa (riittää 25 nopeimmalle).\nLähettänyt Kaisu klo 15.16 0 kommenttia\nJossakin vaiheessa tuli tehtyä tällaisia namusia. Tähän liotin seesaminsiemenet yön yli ja kuivatin muutaman tunnin saunassa, jonka jälkeen jauhoin siemeniä vähän pienemmäksi.\n2 dl liotettuja ja kuivattuja seesamisiemeniä jauhettuna\n1-2 rkl Sweet Freedom makeutusainetta\n2-3 rkl kookosvoita/sosetta\nKaikki 5 ensimmäistä ainesosaa sekaisin yleiskoneessa. Lopuksi vesihauteessa pehmennetty kookosvoi. Jääkaappiin pariksi tunniksi ja sitten nauttimaan hyvän teen kanssa.\nLähettänyt Kaisu klo 7.22 2 kommenttia\nTässä vasta simppeli ja nopea ruoka. Lapsetkin tykkäävät. Idean tämäntyyliseen rullaan sain Miia Saastamoisen kirjasta Luonnollista.\nMunat sekaisin ja sekaan psylliumi 10-15 minuutiksi turpoamaan. Loput sekaan ja uuniin 150 asteeseen 10-15 minuutiksi.\nTäytteeseen olen käyttänyt raikkaita tuoreita kasviksia ja juureksia, hamppuöljyä, suolaa.\nRakastan laiskana kokkina näitä helppoja ja nopeita ohjeita:)\nLähettänyt Kaisu klo 22.07 6 kommenttia\nTunnisteet: gluteeniton, Kasvisruokaa\nJoko olet kanta-asiakas?\nPieni ilmoitusluontoinen asia nettikauppaamme liittyen. Laitan nyt tämän viestin joka tuutista, koska kaikilla kanta-asiakkailla ei ole uutiskirjeen tilausta. Jospa osa myös tätä kautta saa viestin.\nOtimme nettikaupassamme käyttöön kanta-asiakasjärjestelmän. Olet kanta-asiakas, jos sinulla on 3 sisällä olevaa tilausta verkkokauppaamme ja olet rekisteröitynyt.\nKanta-asiakkaana saat huimia etuja ja säästöjä! Kirjaudut vain tunnuksillasi sisään ja klikkaat ostoskoriin tuotteen kanta-asiakas hintaan.\nBio King Itävaltalainen kurpitsansiemen 1 kg 15,- (ovh 17,50,-)\nBio King Luonnollinen C-vitamiini Acerolakirsikasta 200g 25,- (ovh 31,50,-)\nBio King Manteli 200g 4,- (ovh 5,20,-)\nBio King pakastekuivattu karhunvadelma 4,- (ovh 5,-)\nBio King kuivattu aprikoosi 500g 6,- (ovh 7,50)\nKotimainen PAKURIKÄÄPÄJAUHE 200G VAIN 20,- (OVH 25,95,-)\nKanta-asiakastarjoukset ovat voimassa huhtikuun loppuun asti.\nNettikaupassamme myös paljon muita tarjouksia 1-vuotissynttäreiden kunniaksi! Lisäksi postituskulut ovat 0 euroa yli 65 euron tilauksista huhtikuun ajan.\nPari kuukautta sitten testailin raakalaisia tiramisuja. Ylempi tiramisu pakastekuivatuilla mansikoilla oli yliveto. Pohjasta tuli liika paksu niin kuin näkyy, mutta paras raakalainen tiramisu mitä olen tehnyt. Suunnitteilla oli jos tekisin miehen synttäreille tiramisun raakaversiona, mutta päätin sitten tehdä ihan normin.\nRaaka tiramisuja löytyy myös täältä. Ohjeenkin voin laittaa jossakin vaiheessa.\nLähettänyt Kaisu klo 9.57 4 kommenttia\nEkosego tänään 1-vuotta ja Miia Saastamoisen kirjan arvonta\nKiitos kaikille blogini lukijoille/asiakkaille tästä vuodesta! Kaikki odotukset nettikaupan suhteen ylittyivät kyllä reilusti.Toivottavasti seuraavakin vuosi on yhtä ihana.\nKaupassamme on paljon tarjouksia huhtikuun loppuun asti mm.\n- Bio King myslit 2 yhden hinnalla\n- Bio King raaka ja luomu hirssijauho iduilla 500g 4 eurolla\n- Bio King herkullinen pakastekuivattu vadelma 100g 10 euroa\n- Bio King täysruokosokeri 1 kg 6 euroa\n- Bio King viikuna 500g vain 6 euroa\n- Bio King cashewpähkinä tasan 10 euroa\n- Bio King banaanihiutale 250g 2 yhden hinnalla\n- Bio King Pinjansiemen 100g vain 5 euroa.\n- Bio King Luomuenergiaa 25 euroa\nFacebook-sivuillamme myös tapahtuu. Facebook-faniemme kesken\narvomme huhti-, touko- ja kesäkuussa 100 euron arvoisen Bio\nKing-tuotepaketin. Yhteensä 300 eurolla luomutuotteita!\nKaiken lisäksi, rahtikulut ovat huhtikuun loppuun asti yli 65\neuron tilauksista 0 euroa!\nMiia Saastamoisen kirjan "Luonnollista" arvon nyt. Pikku Röllimme nosti lapun nimellä.......\nTIIA! Onneksi olkoon Onneksi-blogin pitäjälle:) Voit lähettää yhteystietosi osoitteeseen info@ekosego.fi niin postitamme kirjan pikaisesti.\nLähettänyt Kaisu klo 8.34 5 kommenttia\nMies kertoi yksi päivä hiukan ihmeissään, mitä postitusreissulla oli tapahtunut.\nHän oli kävelemässä postiin sisään, kun hän katsoi sieltä tulevaa miestä ja mietti, että kukahan tämä riutuneen ja elämän kolhiman näköinen mies oli. Ohi mentyään tämä mies huikkasi tervehdyksen kuin kaverilleen ja silloin mies huomasi, että hänhän oli henkilö, jonka kanssa hän oli vuosia sitten aina ollut napit vastakkain. Heillä oli joitakin yhteisiä kavereita, mutta toisiaan he eivät sietäneet. Päinvastoin, aina tilaisuuden tullen olivat turpaan vetämässä toisiaan.\nMuutaman päivän tämän tapahtuman jälkeen tämä toinen mies kuoli äkkiseltään. Miehestä tuntui niin ihmeelliseltä, että tämä toinen mies oli huikannut heipat ystävälliseen sävyyn eikä riitaisaan sävyyn niin kuin olisi olettanut. Lienee maailmankaikkeus järjesti tämän kohtaamisen. Ehkä vain kertoakseen riitapukareille, että "ei muistella pahalla".\nÄitini tarina on myös näitä maailmankaikkeuden järjestämiä ihmeellisiä tarinoita. Välillä omassakin elämässä tuntuu, että palaset vain loksahtelevat kohdalleen ihan itsestään.\nLähettänyt Kaisu klo 9.14 2 kommenttia\nOhjeen nappasin Erica Palmcrantzin kirjasta, kun oli niin helppo. Jauhoin lakritsinjuurta pienemmäksi bulletillani. Ennen bullettiin laittoa pienin paljon juurta käsin. Lopputulos ei kuitenkaan ollut täysin pulverimainen. Koostumus oli ihana, mutta maku jäi vähän laimeaksi. Laitoin reilummin lakritsinjuurijauhetta, mutta ei auttanut. Lienee anis olisi antanut vahvemman maun.\n4rkl hunajaa (laitoin hieman vähemmän)\n3 tl lakritsijauhetta tai 1 rkl lakritsinjuurijauhetta\nEnsin pekaanit yleiskoneessa murumaiseksi, sitten loput sekaan. Laitoin vain lautaselle massan ja jääkaappiin pariksi tunniksi. Sitten muotoilin sieviä paloja siitä.\nLähettänyt Kaisu klo 17.43 9 kommenttia\nEkosego tänään 1-vuotta ja Miia Saastamoisen kirja...


Jopa 8000 kaloria päivässä – näin olympiaurheilijat syövät - MTVuutiset.fi\nJopa 8000 kaloria päivässä – näin olympiaurheilijat syövät\nJulkaistu 16.04.2013 16:00\nSuurin pudottaja -jaksossa kilpailijat treenaavat ja syövät kuin olympiaurheilijat.\nSuurin pudottaja -jaksossa kilpailijat kuulevat riemukseen pääsevänsä viikoksi treenaamaan olympiaurheilijoiden keskukseen Coloradoon. Urheiluhurmokseen porukan johdattelee moninkertainen paralympiamitalisti AllisonJones.\n– Olen syntynyt vammani kanssa. En tunne muunlaista elämää. Äitini pisti minut harrastamaan kaikenlaista urheilua lapsena, Jones kertoo kisaajille.\nSuurin pudottaja: Allison Jones\nPainonpudottajat myös syövät keskuksella kuin urheilijat. Olympiaurheilija voi syödä jopa 8000 kaloria päivässä. Jotta ruoan valitseminen olisi helppoa, kaikki ravintoarvot ovat ruokalassa esillä.\n– Teette suurta elämäntaparemonttia. Terveyttänne täytyy tarkkailla, jotta tiedämme, että myös sisuskaluistanne pidetään huolta, ravintoterapeutti Laura sanoo.\nKisaajille esitellään erilaisia ruoka-annoksia. Lyhyen matkan pikaluistelija syö treenatessaan 750 kalorin aterian, jossa on paljon hiilihydraattia. Ateriassa on lihapullia, pastaa, kasviksia, kanaa palautumista varten ja jopa kaakao!\nPainonnostajalle on massan säilyttämiseksi varattu 500 kalorin ateria, jossa on paljon proteiinia ja kohtuullisesti hiilihydraattia. Annoksessa on paljon kasviksia ja hedelmiä, pastaa ja hyvää rasvaa avokadosta.\nMassaansa kasvattavan judokan ateriassa on huikeat 1200 kaloria, hyvälaatuisia hiilihydraatteja ja terveellisiä rasvoja. Ateriaan kuuluu kasviksia, pastaa ja hampurilainen!\nMiten olympiaurheilijoiden malliin treenaaminen onnistuu? AVAlla klo 18.00!\nKatso jaksot Katsomossa!


Myydään asunto Olari, Espoo: 2H+KT+S, 51,5m², 279 000 € - Dixu\n279 000 € 51,5 m² 2H+KT+S\nPiispankulma 1 B 54, Olari, Espoo\nSijainti: Piispankulma 1 B 54, 02200 Espoo\nAsuintilojen pinta-ala: 51,5 m²\nNeliöhinta: 5 417,48 € / m²\nYhtiövastike: 149,35 € / kk (Hoitovastike 149,35 € / kk + Rahoitusvastike 0,00 € /kk)\nKeittiön kuvaus: Avokeittiö laadukkailla ja kestävillä materiaaleilla, teräspintaiset kodinkoneet, jääkaapi/pakastin, keraaminen liesi, erillisuuni, liesituuletin, integroitu astianpesukone, välitila laatta, kivitasot, valaistus, paljon säilytystilaa. Lattiamateriaalit: parketti\nKylpyhuone: Kylpyhuone jossa kotikylpylän tunnelmaa, lasiseinä saunaan tuo lisää tilantuntua, suihku, suihkuseinä, wc-istuin, allas/allaskaappi, peilikaappi, pesukoneliitäntä, kaappi, valaistus, laatoitettu, lattialämmitys.\nMakuuhuoneet: Lukumäärä: 1 Tässä makuuhuoneessa on normaalia korkeampi huonekorkeus mikä tekee huoneesta ilmavan tuntuisen. Makuuhuoneessa on yksi seinällinen puustellin vaatekappeja liukuovilla, myös huoneen sisäänkäynnissä on käytetty liukuovea tuomaan lisätilaa.\nOlohuone: Olohuone ja avokeittiö on myös osittain korkeaa tilaa joka tuo asuntoon lisää tilan tuntua. Tila on helppo kalustaa. Käynti lasitetulle parvekkeelle.\nSauna: Upea tunnelmallinen sauna jossa on Lapin Laude Oy:n Royal lauteet, lauteiden alla tunnelmavalaistus, teräskiuas (sähkö), musta panelointi, laattalattia, ja lasiovi.\nYhtiön nimi: Asunto Oy Tawastikallio\nIsännöitsijä: Johannes Mauno , Vattuniemenkuja 4 E, Helsinki 00210, Johannes.mauno@kiinteistotahkola.fi, Kiinteistö-tahkola Helsinki Oy, 0207 480 282\nTontin pinta-ala: 5455 m²\nTaloyhtiön autopaikat: 61+3 inva\nBussit ja metro. Sujuvat yhteydet omalla autolla\nPäiväkoti: Päiväkoti 500m. Palvelut: Ison Omenan kattavat palvelut alle 1 km päässä. Lähikauppa noin 700m. Lisätietoa palveluista: Matinkylän ja Tapiolan liikunta- ja kulttuuripalevlut lähietäisyydellä. Koulut: Ala-aste noin 1km ja ylä-aste noin 1,3 km.


Kuinka päästä kohteeseen Kuusikujantie paikassa Lahti kulkuvälineellä Bussi tai Juna | Moovit\nKuinka päästä kohteeseen Kuusikujantie paikassa Lahti kulkuvälineellä Bussi tai Juna\nReittiohjeet määränpäähän Kuusikujantie Lahti joukkoliikenteellä\nPaikasta Prisma 48 min\nPaikasta Sokos 20 min\nPaikasta Kannisto, Kerava 101 min\nPaikasta Matkakeskus, Lahti 26 min\nPaikasta K-citymarket 34 min\nMiten päästä kohteeseen Kuusikujantie joukkovälineellä Bussi\nKuinka kauan kestää matka määränpäähän Kuusikujantie lähtöpaikasta Prisma käyttäen julkista liikennettä?\nMatka lähtöpaikasta Prisma määränpäähän Kuusikujantie käyttäen kulkuvälinettä Bussi - 89, Bussi - 2 kestää 48 min\nKuinka kauan kestää matka määränpäähän Kuusikujantie lähtöpaikasta Sokos käyttäen julkista liikennettä?\nMatka lähtöpaikasta Sokos määränpäähän Kuusikujantie käyttäen kulkuvälinettä Bussi - 2 kestää 21 min\nKuinka kauan kestää matka määränpäähän Kuusikujantie lähtöpaikasta Kannisto, Kerava käyttäen julkista liikennettä?\nMatka lähtöpaikasta Kannisto, Kerava määränpäähän Kuusikujantie käyttäen kulkuvälinettä Bussi - 973L, Juna - N, Juna - Z, Bussi - 2 kestää 102 min\nKuinka kauan kestää matka määränpäähän Kuusikujantie lähtöpaikasta Matkakeskus, Lahti käyttäen julkista liikennettä?\nMatka lähtöpaikasta Matkakeskus, Lahti määränpäähän Kuusikujantie käyttäen kulkuvälinettä Bussi - 2 kestää 27 min\nKuinka kauan kestää matka määränpäähän Kuusikujantie lähtöpaikasta K-citymarket käyttäen julkista liikennettä?\nMatka lähtöpaikasta K-citymarket määränpäähän Kuusikujantie käyttäen kulkuvälinettä Bussi - 1, Bussi - 2 kestää 35 min\nMiten kauan matka kestää kohteeseen Kuusikujantie paikasta Prisma kulkuvälineellä Bussi?\nMiten kauan matka kestää kohteeseen Kuusikujantie paikasta Sokos kulkuvälineellä Bussi?\nMiten kauan matka kestää kohteeseen Kuusikujantie paikasta Matkakeskus, Lahti kulkuvälineellä Bussi?\nMiten kauan matka kestää kohteeseen Kuusikujantie paikasta K-citymarket kulkuvälineellä Bussi?\nMitkä ovat lähimmät asemat kohteeseen Kuusikujantie?\nLähimmät asemat kohteeseen Kuusikujantie ovat:\nKuusikujantie on 47 metriä päässä, 1 min kävelymatka\nRyylintie on 202 metriä päässä, 3 min kävelymatka\nKoulumäenkatu on 340 metriä päässä, 5 min kävelymatka\nMitkä Bussi linjan pysäkit lähellä kohdetta Kuusikujantie?\nNämä Bussi linjan pysäkit lähellä kohdetta Kuusikujantie: 2\nMitkä joukkoliikenteen linjat kulkevat pysäkin Kuusikujantie kautta kaupungissa Lahti, Suomi sekä lähelläni olevien pysäkkien kautta?\nMoovit auttaa sinua löytämään nopeimman reitin ja ajantasaisimmat aikataulut linjoille, jotka pysähtyvät lähellä pysäkkiä Kuusikujantie. Moovit näyttää kohdettasi lähimpänä olevat pysäkit ja asemat. Tarkista pysäkin Kuusikujantie lähellä olevat pysäkit: Kuusikujantie; Ryylintie; Koulumäenkatu.\nHaluatko katsoa muita vaihtoehtoja? Bussi tai Juna ovat mahdollisia vaihtoehtoja, joiden avulla voit päästä pysäkille Kuusikujantie. Valitse linja, joka kulkee lähellä kohdettasi - Bussi: 2.\nVoit myös etsiä live-ohjeet pysäkille Kuusikujantie tai katsoa lähimpänä olevat bussipysäkit tai Bussi tai Juna -asemat lataamalla Moovit-sovelluksen.\nKuinka vierailla suosituissa nähtävyyksissä paikassa Helsinki julkisen liikenteen avulla Otaniemi Stockmann Tapiola Eliel Tuomarila / Domsby Arcada-Talo Retro Kurvi Classic Pizza Korkeasaari Amarillo Ikea Nikinmäki / Nissbacka Ressun Lukio Varisto Aalto Harald Herlin -Oppimiskeskus Tapiolan Koulu Ja Lukio ABC Pickala Kontula Seasons Restaurant & Coffee Shop Merihaka\nLähimmät asemat koheeseen Kuusikujantie kaupungissa Lahti\nBussi asemat lähellä kohdetta Kuusikujantie kaupungissa Lahti


Maxette - Keddy\nAjattoman tyylikäs Maxette muistuttaa ulkonäöltään perinteistä kaakeliuunia. Toiminnaltaan se on varaava kiertoilmatakka. Palopesänä erkkeriluukullinen Superkasetti SK 210, johon mahtuu reilusti polttopuita kerralla. Takan sisällä kiertävä ilma lämmittää asuntoa välittömästi ja kuumentunut varauskammio varmistaa pitkän jälkilämmön tulien sammuttua. Maxette on varmatoiminen ja helppokäyttöinen, eikä sitä tarvitse nuohota. Voit sijoittaa takan nurkkaan tai suoraa palomuuria vasten. Heda-savupiippu voidaan asentaa suoraan takan päältä lähtevänä tai takka liitetään takana olevaan hormiin.\n- norm.poltossa: 3-14 kW\n- lämmittää: 45-280 m2\n- suurella teholla käytettäessä: yli 15 kW\n- lämmittää; yli 280 m3\nSuperkasetti SK 210\n- suoran seinän malli; 1780 mm\n- nurkkatakka; 1850 mm


Rohdaisista ostetut munat olivat rikki ennen Kukolaa | Laitilan Sanomat\nRohdaisista ostetut munat olivat rikki ennen Kukolaa\nPohjatyöt Rantatiellä ovat jo täydessä käynnissä.\nPyhärannan Kukolassa varttunut ja kotitilalleen 1980-luvun lopulla palannut Heimo Mäki-Tanila on yksi niistä autoilijoista, jotka käyttävät Rauman Unajan ja Pyhärannan Rohdaisten välistä Rantatietä käytännössä päivittäin. Tien parantamisen puolesta vuosikymmenet myös läänin tason päättäjien kanssa kunnallispoliitikon roolissa miekkaillut Mäki-Tanila sanoo olevansa nyt aidosti innoissaan siitä, että ikuisena pidetty murheenkryyni on saatu viimeinkin kunnostuksen alle.\n– Tie on varsinkin kirkonkylän päässä surkeassa kunnossa. Jos on ostanut sikäläisestä Salesta kananmunia, niin ne ovat olleet ennen kotiinpaluuta varmasti jo rikki. Tekohampaista en viitsi edes puhua, huumorintajunsa kaiken kurjuuden keskelläkin säilyttänyt Pyhärannan kunnanhallituksen pitkäaikainen puheenjohtaja ironisoi.\nRantatie kunnostetaan ja samalla myös päällystetään kevään ja alkavan kesän aikana Rihtniemen risteyksen ja Rohdaisten välillä noin 12 kilometrin matkalta. Hankkeeseen on varattu rahaa nykymittapuun mukaan hulppeat 700 000 euroa, mutta Heimo Mäki-Tanilan mukaan sekään ei vielä riitä.\n– Tie on hyväkuntoinen Unajasta Voiluodolle, mutta siitä eteenpäin on menty paikkaamalla. Kun kerran remonttiin ryhdyttiin, olisi sen voinut saman tien laajentaa Voiluodolta Rihtniemen risteykseen asti. Varsinkin Kukolan ja Rihtniemen väli on todella surkea, hän tiivistää.\nMäki-Tanila sanoo muistavansa, että Rantatietä päällystettiin viimeksi 1980-luvun puolivälissä, mutta sen jälkeen on menty koko ajan takapakkia.\n– Tien luokituksen laskeminen päätietasolta alemmaksi eli numerosta 196 numeroon 1960 oli surkea juttu. Käytännössä se tarkoitti sitä, että kunto ja kunnossapito olivat soratien tasoa ja varsinkin talvella urat tekivät tiestä suorastaan hengenvaarallisen. Minun ennätykseni on kolme saman päivän aikana ojasta takaisin tielle traktorilla vedettyä henkilöautoa.\n– Erikoista on se, että Rihtniementie on päällystetty kahteen kertaa sinä aikana, kun Rantatielle ei ole tehty käytännössä mitään. Virallinen syy oli kuulemma Rihtniementien heikko kunto, mutta silläkin lienee ollut osuutta asiaan, että juurikin sen tien varrella sattui sijaitsemaan ministeri ja maaherra Pirkko Työläjärven huvila, hymähtää Mäki-Tanila.\nHeimo Mäki-Tanila kertoo, että 1990-luvulla Pyhärannan kuntakin lupasi kunnanvaltuuston yhteisellä päätöksellä lähteä 20 prosentin osuudella mukaan Rantatien kunnostukseen, mutta mitään ei tapahtunut. Ei vaikka aloite oli tullut läänin tasolta.\n– Aika uskottavasti siinä päässä aina ilmoitettiin, ettei ole rahaa ja toisaalta tarpeita on pirusti. Käytännössä ne tarpeet taisivat mennä Ole Norrbackin harjoittamaan saariston siltapolitiikkaan tai Kauko Juhantalon Kankaanpään seudulle junailemiin projekteihin.\n– Me ajatimme muutama vuosi sitten Varsinais-Suomen maakuntajohtaja Kari Häkämiehen Ihodesta Santtiolle juuri Rantatietä myöten ja hänkin koki silloin takapuolessaan, missä mennään. Se ehkä auttoi. Nyt jo eläkkeellä oleva Ely-keskuksen tieinsinööri Pauli Laivo (ei Pyhärannan kunnanvaltuutettu) puolestaan veikkasi taannoin, että Rantatien varteen rakennettava kevyen liikenteen väylä voisi vaikuttaa positiivisesti myös tien kunnossapitoon, Mäki-Tanila muistaa.\nTyöt Rihtniemen risteyksen ja Rohdaisten välisellä tieosuudella on jo aloitettu maa-aineksen poistolla kaistojen reunoilta. Lisäksi parannetaan rakenteita pahiten routivissa kohdissa ja vaihdetaan vanhoja betonisia ojarumpuja muovisiin.\n– Työ on edennyt aikataulussa ja päällystystyön pitäisi olla valmis alkavan kesän aikana päällysteinsinööri Tero Ahokas Ely-keskuksesta sanoo.\nTieurakoinnin käytännön etenemisestä vastaa Peab Asfalt AB.\nRihtniemen risteyksessä seisovan Heimo Mäki-Tanilan viereinen liikennemerkki osoittaa, miten isosta ongelmasta on kysymys.